Tradicionalno otvaranje granice na tromeđi Srbije, Mađarske i Rumunije – Radio Televizija 022 – Stara Pazova\nTradicionalno otvaranje granice na tromeđi Srbije, Mađarske i Rumunije\nNOVI KNEŽEVAC –\nNa tromeđi Srbije, Mađarske i Rumunije kod graničnog mesta Rabe u opštini Novi Kneževac održana je tradicionalna skupština regije Dunav-Kriš-Tisa-Moriš na kojoj su predstavljeni planovi za ovu godinu. Tokom jeseni, Srbija će dobiti još jedan granični prelaz sa Mađarskom, a prioritet je, pored putne infrastrukture, obnavljanje železničkog saobraćaja.\nGranični prelaz Rabe – Kibekhaza koji će, pored postojećih pet, još bolje povezati Srbiju i Mađarsku trebalo bi da bude otvoren na jesen ove godine, istaknuto je na 21. Skupštini regije DKMT koji se jednom godišnje tradicionalno obeležava otvaranjem prelaza na tromeđi Srbije, Mađarske i Rumunije. Pored toga, predviđena su još dva važna projekta koji se odnose na obnovu železnice i otvaranje kulturnih centara.\n”Projekat ”Železnica snova” se odnosi na izradu dokumentacije za prugu Subotica – Baja, dok projekat ”Raznobojna saradnja” se odnosi na izgradnju srpskog kulturnog centra u Morahalomu, koji je već pri kraju, a u toku je izgradnja i mađarskog kulturnog centra na Paliću”, kaže Ognjen Bjelić, pokrajinski sekretar za regionalni razvoj.\nRumunska strana ove godine poseban akcenat staviće na plovni saobraćaj, a to podrazumeva obnavljanje reke Begej, kao i uređenje biciklističkih staza u pograničnom delu sa Srbijom. Takođe, planirana je realizacija projekata iz oblasti privrede.\n“Planiramo dosta projekata iz oblasti privrede. Pre svega, želimo da obnovimo putnu infrastrukturu. Želja nam je da ponovo obnovimo reku Begej kao i njene kanale, biciklističke staze i zaista se nadam da će to doprineti još boljoj saradnji u budućnosti”, ističe Kalin Dobra, predsednik županijskog veća Timiš u Rumuniji.\nNovac koji je dobijen od Evropske Unije mora biti iskorišćen na najbolji način, povezivanjem lokalnog stanovništva, pa je tako započet veliki projekat rekonstrukcije železničke pruge Segedin – Subotica.\n“Želja nam je da u narednom periodu nastavimo da ispitujemo lokalno stanovništvo koji su njihovi zahtevi kako bi nastavili da radimo na tome i kako bi na najbolji način potrošili dobijena sredstva”, naglašava Bela Kakaš, predsednik regionalne skupštine županije Čongrad.\nOtvaranje graničnog prelaza Rabe koštaće oko 500.000 evra za obnovu infrastrukture, a sredstva su obezbeđena preko IPA fondova. Detalji su obrazloženi na sastanku u rumunskom mestu Beba Veke. Održavanje skupštine Dunav-Kriš-Tisa-Moriš tradicionalno je obeleženo uz pesmu i igru, održavanjem trke prijateljstva, kao i otvaranjem graničnih prelaza.\nTaggranica infrastruktura madjarska rumunija srbija zeleznicki saobracaj


Auto magazinVGT Archives - Auto magazin\nPočetna strana » VGT\nRenoov “espas” je još pre tri decenije prokrčio put monovolumenima na evropskom tlu. I dalje veoma popularna MPV kategorija postala je daleko više od obične kutije na četiri točka u koju može da stane pet do sedam ljudi, roštilj i nekoliko gajbi piva. Od savremenog monovolumena se zahteva da bude ne samo praktičan već i lep i atraktivan. Važno mesto u globalnoj strategiji razvoja Kija je posvetila i ovom modelu. Istina, automobil koji smo vozili, sigurno neće biti najprodavaniji na srpskom tržištu, ali će na tlu Sjedinjenih Država i Zapadne Evrope, sigurno biti ozbiljan igrač prilikom izbora automobila za prevoz\nKia Sportage 2,0 CRDi VGT Luxury\n“Sportidž” je sigurno najpopularnija Kija na domaćem tržištu, a o Evropi i da ne govorimo. Fabrika u Slovačkoj Žilini već godinama ne uspeva da postigne da proizvede toliko vozila da se zadovolji tražnja, uprkos tome da su više puta povećavali obim proizvodnje. Još jedan dokaz popularnosti ovog modela jeste da je na napaćenom srpskom tržištu koje konstantno beleži pad, prodaja ovog modela porasla i da zajedno sa bratskim “hjundaijem IX35” drži preko polovine tržišta u SUV-C segmentu (53 posto). Ova godina je još zanimljivija jer je za prva dva meseca u Srbiji prodato 50 “sportidža” što praktično znači da je


Preduzetnicima 350.000 eura za nova radna mjesta – Bankar.me\nJune 25, 2019 BIZNIS, CRNA GORA, SVE VIJESTI Leave a comment\nKraljevina Norveška izdvojila je 350.000 eura za javni poziv kojim će pružiti podršku novim preduzetnicima, mikro i malim preduzećima da otvore nova radna mjesta, u okviru projekta “Norveška za vas – Crna Gora”.\n“Ovaj javni poziv ima za cilj da poveća mogućnosti za zapošljavanje u nerazvijenim područjima Crne Gore kroz razvoj privatnog sektora stvaranjem novih radnih mjesta. Poziv je namjenjen preduzetnicima, mikro i malim preduzećima orijentisanim ka proizvodnji i uslugama iz Andrijevice, Berana, Bijelog Polja, Cetinja, Danilovgrada, Gusinja, Kolašina, Mojkovca, Nikšića, Petnjice, Plava, Pljevalja, Rožaja, Šavnika, Ulcinja i Žabljaka, registrovanim u periodu od 1. januara 2014. do 31. decembra 2018. godine” pojašnjava se u saopštenju Kancelarije Ujedinjenih nacija za projektne usluge (UNOPS), koja sprovodi projekt na terenu.\n“Detaljni kriterijumi javnog poziva i dokumenta za podnošenje prijave dostupni su na sajtu projekta ‘Norveška za vas – Crna Gora’. Informativne sesije na kojima će svi zainteresovani moći da dobiju pojašnjenja i detaljnije informacije biće održane tokom jula u nekoliko opština, koje su obuhvaćene pozivom” ističe se u saopštenju.\nProjekat “Norveška za vas – Crna Gora”, ima za cilj da doprinese ujednačenom socio-ekonomskom razvoju Crne Gore, kroz povećanje mogućnosti za zapošljavanje, podršku socijalnoj koheziji i unaprijeđenju lokalne infrastrukture u manje razvijenim opštinama Crne Gore. Projekat finansira Kraljevina Norveška sa 1,4 miliona eura, a aktivnosti na terenu sprovodi Kancelarija Ujedinjenih nacija za projektne usluge (UNOPS).\nPrevious Sve više mladih odlazi iz države\nSljedeći Nissan odložio pregovore o spajanju s Renaultom


Prnjavor: Jelena Gajić i Slađan Ostojić najbolji sportisti za 2019.godinu - Televizija K3\nPrva žrtva korona virusa u Repub…\nŽena starije životne dobi, koja je imala više…\nU konkurenciji za najbolje sportiste bili su i odbojkašica Katarina Aleksić, taekvondoistkinja Jovana NJegovan, džudistkinja Darija Stojanović, fudbaler Aleksandar Žižak, košarkaš Aleksandar Petrović, rukometaš Miloš Veljančić, taekvondoista Bojan Malešević, karatista Slaviša Podgorac, atletičar Milan Vidović, šahista Ilija Šormaz, teniser Dražen Petrović i džudista Dejan Milijaš.\nZa najuspješnije ekipe u prošloj godini proglašeni su u kategoriji kolektivnog sporta Fudbalski klub /FK/ “LJubić” i u kategoriji individualni sport Atletski klub /AK/ “Prnjavor”.\nPrvi put na “Fejsbuk” stranici načelnika opštine Prnjavor organizovana je i “Nagrada publike” koju su osvojili džudista Nikola Moravac sa 2.515 glasova i karatista Aleksandar Trivunović sa 2. 512 glasova. NJima je pripao poklon bon opštine Prnjavor i prodavnice sportske opreme “Juventa” u vrijednosti po 300 KM.\n“Budžetska izdvajanja za sport u posljednje tri godine povećali smo za oko 100.000 KM, a ona u ovoj godini iznose 250.000 KM. S druge strane nikada nije izostala i dodatna nagrada za najbolje rezultate” , istakao je Tomaš.


Dragana Boljević, predsednica Društva sudija, kaže za „Blic” da se, pre svega, osporava odredba Zakona o sudijama kojom se „retroaktivno dosadašnjim sudijama prekida stalna sudijska funkcija”.\n- Osporavamo odredbu koja primorava sudije sa stalnim mandatom da ponovo konkurišu za izbor. Po istoj odredbi, sudije koji ne budu prošle na konkursu neće dobiti rešenje, kao što je to slučaj kod svakog građanina ove zemlje kada gubi posao. Zatim, sudije neće imati ni pravo žalbe ukoliko ne budu ponovo izabrani, a i kada bi imali to pravo ne bi znali zbog čega i kome da se žali - kaže Dragana Boljević.\nDruštvo osporava i ustavnost odredbe Zakona o sudijama koja propisuje prethodno pribavljanje saglasnosti ministra pravde za donošenje odluke Visokom saveta sudstva o broju sudija i sudija porotnika.\n- Time se ministru, praktično, daje pravo veta na odluke sudskog organa čiji je član, narušava načelo podele vlasti i nezavisnosti sudske vlasti i omogućava protivustavan uticaj izvršne vlasti na sudsku - smatra predsednica Društva sudija. Među osporavanim odredbama je i ona u Zakonu o Visokom savetu sudstva, koje propisuju drugačiji postupak izbora članova prvog saziva Visokog saveta sudstva iz redova sudija od onog koji je inače predviđen za se ostale sazive. Društvo sudija je osporilo i ustavnost odredbe Zakona o Visokom savetu sudstva po kojoj izborni član iz redova sudija, posle prestanka mandata u prvom sastavu Saveta, nastavlja da obavlja sudijsku funkciju u neposredno višem sudu.\n- Time se, praktično, zakonom nalaže Savetu koga će sudiju da izabere. Istovremeno, vrši se i diskriminacija među sudijama, pošto članovi Saveta, po prestanku mandata u Savetu, napreduju automatski, mimo uobičajene zakonske procedure. Verujem da će Ustavni sud Srbije našu inicijativu brzo staviti na dnevni red, jer su u pitanju veoma važni zakoni - kaže Dragana Boljević.


Sprečavanje nesreća upozoravanjem vozača na potencijale opasnosti od strane drugih automobila bio glavni cilj tokom razvoja novog C2C (car-to-car ili vozilo-sa-vozilom) komunikacionog sistema koji su zajedno razvili Dženeral motors i Opel.\nVozila opremljena ovom tehnologijom mogu međusobno „komunicirati” i razmenjivati informacije o lokaciji i brzini. Vozači se na osnovu toga upozoravaju ako se neko drugo vozilo nalazi na mestu koje je slabo ili nimalo vidljivo, ili recimo ako ta vozila prilaze istoj raskrsnici. GM i Opel za ove sisteme koriste isprobane, pouzdane delove koji su deo svakodnevice. Hardver se sastoji iz mikroprocesora, GPS prijemnika i bežičnih LAN modula. Automobili „komuniciraju” na međusobnoj udaljenosti od nekoliko stotina metara i razmenjuju informacije o lokaciji, brzini, ubrzanju i pravcu kretanja.


Azerbejdžan "častio" evropske političare? - Svet - Dnevni list Danas\nPočetna » Svet » Azerbejdžan "častio" evropske političare?\nBaku navodno koristio tajni fond od gotovo tri milijarde dolara\n* Operacija se pokazala kao uspešna u, na primer, ubeđivanju Parlamentarne skupštine Saveta Evrope da 2013. glasa protiv izveštaja u kojem se kritikuje Azerbejdžan, navodi se u istrazi\nM. K.05.09.2017. 23:38\nFoto: EPA/ JACEK TURCZYK\nNovac je navodno kanalisan preko četiri kompanije sa, kako se navodi, sumnjivim poslovanjem, čija su sedišta u Ujedinjenom Kraljevstvu.\nMeđu onima koji su primali mito bilo je i evropskih političara koji su zauzimali blagonaklon stav prema Vladi u Bakuu. U izveštaju o istrazi se, međutim, dodaje da nema pokazatelja da su svi primaoci mita znali koji je izvor novca, piše Bi-Bi-Si.\nTajni fond s nazivom „Azerbejdžanska vešernica“ postojao je do 2014. Poreklo novca nije poznato, ali ima „dovoljno dokaza da ima veze s porodicom predsednika Ilhama Alijeva“, navodi se u izveštaju. U vreme kada je fond navodno bio aktuelan bivša država SSSR-a je optuživana za sistemsku korupciju, krađu glasova i zloupotrebe, uključujući hapšenja opozicionih političara, aktivista za ljudska prava i novinara. U izveštaju se navodi da je dosta novca potrošeno na potkupljivanje lobista, novinara, političara i biznismena.\nPrema OCCRP, operacija se pokazala kao uspešna u, na primer, ubeđivanju Parlamentarne skupštine Saveta Evrope da 2013. glasa protiv izveštaja u kojem se kritikuje Azerbejdžan. U vezi s tim glasanjem je povedena istraga, a izveštaj se očekuje do kraja godine. Četiri firme sa sedištem u Ujedinjenom Kraljevstvu preko kojih je novac kanalisan su zatvorene. Jedna od vodećih evropskih banaka Danske bank iz Danske izvršila je transakcije novca do ovih kompanija preko svoje ispostave u Estoniji. Banka je priznala da se nije dovoljno angažovala, te nije primetila sumnjive transakcije. Novac iz istog fonda je trošen i na mnoge druge stvari, kao što je privatno obrazovanje za porodice Azera, koje žive u inostranstvu, dodaje se u istrazi.\nJedno reagovanje na “Azerbejdžan "častio" evropske političare?”\nВишња с Ташмајдана... kaže:\n…ономад беше г.Тадић заједно с Илханом отварао споменик Хајдару Алијеву, Илхановом татку у овом парку, ал то сад сигурно нема баш никакве везе с овим текстом. Не знам ни зашто ово пишем…


Od septembra čišćenje divljih deponija i smetlišta - MARSH online\nPočetna Vesti Društvo Od septembra čišćenje divljih deponija i smetlišta\nPostavljeno 1 sеptеmbrа, 2021\nDivlje deponije se nalaze u Dupljaju, na Divčibarama, u Rađevom selu na Divljem brdu, na Кamenitovcu, u Sedlarima u zaseoku Veselinovići, na Lozničkom putu kod restorana Megas i Senjevac na putu za Donju Bukovicu.\n„Prema procenama, u Srbiji ima oko 3.500 smetlišta i divljih deponija, a mi ćemo u septembru očistiti 500, što je dobar početak. Važno je da podižemo svest građana i da zajedno čuvamo očišćene lokacije kako se ne bi dešavalo da ih iznova čistimo. Zamolila sam jedinice lokalne samouprave da pojačaju kontrolu, a ministarstvo će, gde je potrebno, obezbediti video nadzor na očišćenim lokacijama. Кontrola će biti mnogo rigoroznija, jer započinjemo veliki posao za čistiju budućnost“, poručila je ministarka Vujović.\nPrethodna objava Rehabilitacija Ulice Braće Nedić\nSledeća objava Besplatni udžbenici za lajkovačke đake prvake\nTretman suzbijanja larvi komaraca na teritoriji grada Valjeva će ukoliko se steknu neophod…\n52 sekundi je potrebno da se pročita\nDanas, 15.09.2021. godine u periodu od 11 do 13 časova, vršiće se poligonsko ispitivanje n…\n31 sekundi je potrebno da se pročita


Rudnici na području Tuzlanskog kantona važni za razvoj privrede - Akta.ba\nRudnici na području Tuzlanskog kantona važni za razvoj privrede\n18.12.2020. 15:33 / Izvor: Akta.ba\n"Rudnik Banovići, ali i ostali rudnici na području Tuzlanskog kantona, veoma su važni za razvoj privrede. Svjedoci ste da ministar Džindić i ja u kratkom vremenskom periodu dolazimo već drugi put u Rudnik Banovići. Time želimo poslati jasnu poruku da je Vlada partner Rudnika Mrkog uglja Banovići", zaključio je premijer Novalić.\nDirektor RMU "Banovići" Fadil Kudumović je rudarima tog rudnika, ali i svim rudarima u BiH, čestitao njihov praznik sa željom da u naredim godinama njihov društveni status bude na višem nivou i da se u društvu više vrednuje i cijeni njihov rad.\n"Naše osnovne obaveza su, pored održavanja stabilnosti elektroenergentskog sektora kroz proizvodnju uglja, banovićki rudari za koje od samog početka, kada je na dužnost stupila nova uprava RMU Banovići, pokušavamo osigurati što bolji standard i što bolje uslove rada", kazao je.\nNovalić i ministar Džindić danas su u rad svečano pustili dio Transportnog sistema za odvoz jalovine na površinskom kopu „Turija“ te su im dodijeljenje Povelje o poslovno-tehničkoj saradnji.


Malver Norman: Tajno rudarenje kriptovaluta - BIGportal.ba\n16 Avgusta, 2019 16 Avgusta, 2019 029\nSigurnosna kompanija Varonis otkrila je novi lanac malvera, koji je ponio ime Norman, te koristi sofisticirane tehnike kako bi ostao neprimjećen na pogođenim računarima.\nKada jednom dospe na ciljani računar Norman počinje da rudari kriptovalute bez znanja korisnika, a kripto-malveri su sve popularniji u poslednje vreme, i sve brže evoluiraju.\nPrema onome što su pronašli sigurnosni eksperti Norman se „krije“ kada žrtva napada otvori Task Manager u Windows-u, kako bi utvrdila zašto uređaj radi sporije, da bi se, kada se Task Manager zatvori, ponovo aktivirao. Malver se isporučuje preko svchost.exe – Windows procesa koji se koristi za obavljanje različitih operacija, te Norman.dll paket stiže do računara, i aktivira cryptominer kojim rudari Monero valutu. Budući da ova kriptovaluta spada među one sa najvećom garancijom privatnosti napadači uspevaju da sakriju koine koji napuštaju računare žrtava.\nUpozorava se da je Norman više od prosečnog malvera za rudarenje kriptovaluta, budući da koristi posebne tehnike za sakrivanje, što nije tipično za ovu vrstu malvera. Bezbednosni istraživači nisu uspeli da uđu u trag onome koji je kreirao novi malver, a veruje se da nije delo neke hakerske grupe, već pojedinca koji je veoma vešt u kreiranju malvera za rudarenje.\nMalveri za rudarenje kriptovaluta pojavili su se 2017. godine, kada je vrednost digitalnih valuta počela da raste, da bi se tokom 2018. polako izgubili, a zbog toga što je većina kriptovaluta beležila ozbiljne padove u vrednostima. Budući da su vrednosti kriptovaluta ponovo u usponu, eksperti očekuju nove kripto-malvere, pa bi Norman mogao da označi početak nove epohe, u okviru koje će se malveri sve teže detektovati.\nHaker Capital One banke osumnjičen da je ukrao podatke od 30 drugih kompanija\n“Kraljica mreža za upoznavanje”: Ovo je najmlađa milijarderka na svijetu koja je sve sama stekla


U organizaciji Pedagoškog zavoda Tuzlanskog kantona, Ministarstva obrazovanja i nauke Tuzlanskog kantona i srednjih škola, danas u srijedu 23.maja 2018. godine, sa početkom u 10 sati, održat će se eksterna matura za učenike završnih razreda opće gimnazije.\nTim povodom ministar obrazovanja i nauke Tuzlanskog kantona Zlatan Muratovići direktor Pedagoškog zavoda Tuzlanskog kantona Nikola Čiča posjetit će JU Gimnazija "Ismet Mujezinović" Tuzla.\nSutra se nastavlja škola u TK\nDrugo polugodište školske 2018/2019. godine u Tuzlanskom kantonu, počinje sutra u utorak 29. januara 2019. godine. U klupe će ponovo učenici iz 89 osnovnih i 33 srednjih škola koje se nalaze u...


Glavna stranica O nama Blog Omogućite da vaša kompanija bude spremna za rad na daljinu!\nRad na daljinu i hibridni rad na daljinu postali su deo svakodnevnog poslovanja kompanija, planirano ili neplanirano. Kompanije moraju da pripreme ili razviju svoju IT infrastrukturu, kako bi njihovi zaposleni mogli efikasno da rade od kuće. Microsoft obezbeđuje nekoliko rešenja koja, zajedno sa praktičnom Softline ekspertizom, omogućavaju kompanijama rad na daljinu na neometan i isplativ način.\nOmogućite zaposlenima pristup korporativnim aplikacijama i podacima\nWindows virtuelna radna površina u okviru platforme Microsoft Azure omogućava zaposlenima brz i bezbedan daljinski pristup podacima ili aplikacijama na svim uređajima. Rešenja Windows virtuelne radne okruženja omogućavaju bezbedan rad na daljinu sa pristupom korporativnim aplikacijama, kao brzu implementaciju i zavrsetak korišćenja, uvođenje , neograničenu skalabilnost i razumne troškove. Vaši zaposleni će ostvarivati istu produktivnost kao i u kancelariji, uz mogućnost prelaska sa jednog uređaja na drugi i istovremeni potpuni pristup ličnim datotekama koje se čuvaju na serverima kompanije.\nObezbedite privatni tunel preko interneta\nUvek uključena Microsoft VPN mreža obezbeđuje šifrovan i bezbedan privatni tunel preko interneta, sa bilo kog mesta do korporativnih podataka i aplikacija, bez dodatne infrastrukture. Potrebni su vam samo dostupni operativni sistemi Windows Server i Windows 10, a stručnjaci kompanije Softline uvešće ovo rešenje za rad na daljinu na fleksibilan i bezbedan način. Ovo je rešenje kojim se lako upravlja i ono omogućava pouzdaniju vezu, a poboljšava i performanse mreže i kompatibilnost aplikacija.\nLako pristupajte aplikacijama u poslovnim objektima\nUsluga proksi servera aplikacija u okviru aktivnog kataloga platforme Microsoft Azure preporučuje se u situacijama kada je zaposlenima neophodan bezbedan daljinski pristup aplikacijama na bilo kom uređaju. Time se obezbeđuje da se aplikacijama u poslovnom objektu pristupa na isti način kao u okviru usluge Office 365. Proksi se izvršava u oblaku, čime se štede vreme i novac kompanije, bez potrebe za prilagođavanjem ili ažuriranjem aplikacija kako bi se obezbedio daljinski pristup.\nDaljinski upravljajte mobilnim uređajima\nMicrosoft upravljanje mobilnim uređajima omogućava pristup korporativnim podacima i aplikacijama sa mobilnih uređaja, uz zaštitu od napada sa interneta i gubitaka. Ovim rešenjem se omogućava centralno podešavanje usaglašenosti i bezbednosnih politika za mobilne uređaje, a smanjuju se i potreba za IT timom i troškovi kompanije. Pored toga, u kombinaciji sa programom „Donesi svoj uređaj“ (BYOD), Microsoft upravljanje mobilnim uređajima omogućava zaposlenima da sa ličnih mobilnih uređaja, u svakom trenutku i sa bilo kog mesta, neometano pristupaju svim korporativnim aplikacijama i podacima, pri čemu su korporativni podaci u potpunosti obezbeđeni. Ono omogućava i jednostavno upravljanje aplikacijama koje sadrže korporativne podatke, kao i zaštitu ovih podataka, čak i u slučaju kada data aplikacija pristupa i korporativnim i ličnim podacima na mobilnom uređaju.\nKreirajte moderno radno mesto\nMicrosoft 365 i Microsoft Teams imaju nekoliko funkcija koje zaposlenima pomažu da efikasno rade od kuće. Vaša postojeća rešenja migriramo u Microsoft 365 i Teams rešenja, pri čemu podržavamo i interno usvajanje IT rešenja, kako bi zaposleni mogli u potpunosti da ih iskoriste.\nSvaki tim je jedinstven i ima jedinstvene zahteve. Obratite nam se i stručnjaci kompanije Softline će vam pomoći da pronađete i implementirate najbolja rešenja.


Beogradski glas (Beta) – Vođi Evropske unije još u kuloarima pregovaraju o ličnostima za čelnike institucija Unije, a nagoveštena „nova imena“ uključuju i predloge da nemačka ministarka odbrane Ursula fon den Lejen postane predsednica Evropske komisije (EK), a da potpredsednik EK Maroš Šefčovič zameni Federiku Mogerini na položaju šefa Evropske službe za spoljne poslove (EEAS).\nKao mogući novi šef „evropske diplomatije“, EEAS, spominjan je i belgijski premijer Šarl Mišel, za koga je rečeno i da bi mogao preuzeti predsedništvo Evropskog saveta, koji čine šefovi država ili vlada EU, mada je za to mesto „vidjena“ bila i šefica Svetske banke Kristalina Georgijeva.\nTakodje je nezvanično rečeno i da bi komesarka EK za digitalnu ekonomiju, Bugarka Marija Gabrijel, mogla doći na čelo EEAS.\nPrema diplomatama na zasedanju, „novi paket kandidata“ s nemačkom ministarkom odbrane fon der Lejen su pre svega iznele članice Višegradske četvorke i neke baltičke zemlje, koje se veoma protive dolasku Timermansa na čelo EK.\nTo su mnogi ključni političari na vlasti u EU osporili ocenivši da Veber nema nikakvo iskustvo u vodjenju vladinih ili državnih poslova, a nezvanično je naglašavano da je on „bleda ličnost“ za tako zahtevno mesto čelnika izvršne vlasti EU.\nMakron: Nas 28 ne možemo da se dogovorimo, odbijam svako proširenje


O održavanju higijene\nSION GARD DOO je preduzeće za pružanje usluga u oblasti održavanja higijene poslovnih prostora (kancelarija, sportskih, zdravstvenih i trgovinskih objekata, hotela, restorana i kafića), kao i industrijskih hala.Preduzeće smo , specijalizovano i opremljeno za pružanje visokokvalitetnih usluga, sa jedinstvenim sistemom održavanja higijene poslovnog prostora.\nU mogućnosti smo da Vam ponudimo postizanje i održavanje svetskih standarda u održavanju čistoće u Vašem poslovnom prostoru, odnosno da uspostavimo sistem higijene koji pruža kompletan paket usluga, na zahtevanom nivou, a Vas oslobađamo bilo kakvog angažovanja i brige vezane za održavanje čistoće u objektu. Redovnim kontrolama uspostavljamo stalan i ujednačen nivo čistoće, bez oscilacija u kvalitetu usluga.\nSION GARD Vam nudi kompletan program održavanja higijene, od dnevnog čišćenja preko sedmičnog i mesečnog čišćenja i pranja podova.\nO tehničkom održavanju opreme i instalacija\nUgovorom o tehničkom održavanju stambenih zgrada Sion Gard izvodi manje radove na popravci zajedničkih delova zgrade, instalacija i uređaja. Radovi ovog obima imaju tretman hitne intervencije, izvode se prema radnom nalogu, a po prijavi predsednika Skupštine zgrade, odnosno stanara. Usluge koje vam u okviru ovog ugovora možemo pružiti su:\nServisiranje PP aparata,\nServis stabilnih sistema za gašenje požara,\nServis hidrantskih instalacija,\nservisiranje liftova jedanput mesečno sa pripadajućim materijalom prema Pravilniku o Bezbednosti liftova (Sl. Glasnik RS br. 101/10, u primeni od 06/01/2011),\nPopravke liftova do visine radnog naloga,\nizbacivanje voda iz podrumskih i drugih prostorija,\npopravka i zamena elektroinstalacija\nO domarskim uslugama\nUgovorom o domarskim uslugama Sion Gard izvodi manje radove na popravci zajedničkih delova zgrade, instalacija i uređaja. Usluga domara zgrade namenjenaje stanarima koji žele da njihova zgrada bude bezbedna, ispravna i lepa. Ovi radovi izvode se prema radnom nalogu, a po prijavi predsednika Skupštine zgrade, odnosno stanara. Domarske usluge su vrlom širokog spektra a neke koje vam u okviru ovog ugovora možemo pružiti su:\nOdržavanje temperature u kotlovima (za zgrade koje imaju sopstveno grejanje),\nOdržavanje reda i čistoće podrumskih prostorija,\nZamena sijalica u zajedničkim delovima zgrade i garaže,\nZamena neispravnih prekidača,\nPregled ispravnosti i popravke poštanskih sandučića,\nPregeld ispravnosti i popravke mehanizma ulaznih vrata, brava, katanaca,\nFarbanje gelendera, spoljnih cevi,\nManji molerski radovi i popravke i sl.\nČišćenje oluka i olučnih cevi zgrade,\nČišćenje snega i leda u užem krugu zgrade\nO uslugama domaćina zgrade\nDomaćin zgrade je lice koje obavlja dužnosti u skladu sa potrebama i zahtevima korisnika usluge,vrlo profesionalno i odgovorno reaguje na otkrivanju eventualnih problemai vrši komunikaciju sa svim tehničkim službama radi otklanjanja istih.. Pouzdan i predusretljiv domaćin objekta garantuje korisnicima integritet i značajan je u svakom aspektu sigurnosti.\nDomaćin zgrade ima ulogu portira može nadlegedati i video nadzor ukoliko isti postoji u zgradi\nDomaćin poslovne zgrade vrši komunikaciju sa posetiocima zgrade,ukoliko je to zahtev korisnika uslige, upućuje ih na “pravo mesto”, pomaže im u ostalim stvarima (naručivanje taxi vozila za strance, organizovanje prevoza do aerodroma i slično...)\nO uslugama održavanja zelenih površina\nSION GARD će Vam pružiti uslugu održavanja zelenih površina na kojima radi tim iskusnih baštovana.\nUsluga održavanja zelenih površina podrazumeva :\nodržavanje sistema za zalivanje - podešavanje prskalica i redovna kontrola sistema sa podešavanjem protoka vode kao i orošavanje.


Šta se finansira novcem građana Srbije? – Građani za medije\nMedijski istraživački centar, 12. Jul 2018.\n”Uticaji građana na javno informisanje” je naziv projekta koji više od godinu dana realizuje Odbor za ljudska prava Niš uz podršku Fondacije za otvoreno društvo. Jedan od ciljeva tog projekta je unapređenje postojećeg pravnog okvira za konkursno sufinansiranje medijskih sadržaja.\nOdbor za ljudska prava Niš uvideo je niz problema koji se tiču projektnog sufinansiranja, pa otuda i njihova želja da ovu temu istraže i analiziraju situaciju.\n”Odbor za ljudska prava Niš bavio se analizom medijskih sadržaja koji se sufinansiraju iz budžeta, ali i radom komisija na izboru projekata. Analaze pokazuju da ti medijski sadržaji ne odgovaraju često samom konkursu i onome zbog čega se uopšte finansiraju. Sa druge strane mi smo se suočili i sa tim da nam organi vlasti ne daju na uvid medijske sadržaje”, rekao je Dragan Đorđević iz Odbora za ljudska prava Niš.\nĐorđević je istakao još problema koje su uočili.\n”Ono što smo uočili je i da se građani ne pitaju i ne učestvuju u definisanju tema od javnog intersa za konkursno sufinansiranje. Zakon nalaže da svaka lokalna samouprava izabere participativno šta je od javnog interesa za sufinansiranje”, objasnio je on.\n”Ideja baze je da se svi medijski sadržaji nakon što se projekti završe, objave na jednom mestu na internetu i budu dostupni svima. Osnovna ideja je da vidimo šta se to sufinansira novcem građana”, rekao je Ivan Grujić iz Edukacionog centra iz Leskovca.\nNa osnovu analiza i istraživanja formulisane su preporuke koje Odbor za ljudska prava Niš želi da u formi predloga preda nadležnima, naročito sada kada je u toku izrada nove medijske strategije. Na taj način u Odboru vide priliku da se problemi ukone, te da se građani za ono za šta daju novac – pitaju i da čitav proces sufinansiranja projekata bude transparentniji.\nPodsećanja radi, nedavno su organizacije civilnog društva koje se bave pitanjima važnim za informisanje građana pozvale Vladu Srbije da uključi predstavnike civilnog društva u Radnu grupu za izradu nove Strategije razvoja sistema javnog informisanja.\nU saopštenju koje je potpisalo 60 organizaija između ostalog se navodi da ”bez učešća civilnog društva, interesi građana, najvažnije ciljne grupe prilikom definisanja strategije, ne mogu biti adekvatno zastupljeni”.\nTekst, fotografije i kamera: Kreativni tim OTV Niš


Od 6. septembra Ikea i u centru Beograda - Naslovi.net vesti\nIKEA Izlog u centru Beograda će produžiti svoj rad i 6. septembra će uvesti mogućnost kupovine proizvoda na licu mesta. Na srpskoj veb stranici te kompanije, kako navode, ostvareno je preko 10 miliona poseta. Među najprodavanijim... »\nRobnu kuću "Ikea" u Beogradu, koja obeležava prvu godišnjicu rada, posetilo je tokom proteklih 12 meseci blizu dva miliona potrošača, dok je na veb stranici ostvareno preko 10 miliona poseta.\nMeđu najprodavanijim "Ikea" proizvodima u Srbiji izdvojile su se ekološki efikasne led sijalice kojima kompanija želi da podstakne održiviji život kod kuće, navodi se u saopštenju kompanije. Ukupno je prodato 206.140 komada tih... »\nBeograd -- Od otvaranja robne kuće švedske Ikee u Srbiji prošla je godina, tokom koje je inspiraciju za uređenje doma potražilo skoro dva miliona kupaca.\nNa veb-stranici www.ikea.rs ostvareno je istovremeno više od 10 miliona poseta. Među najprodavanijim Ikeinim proizvodima u Srbiji izdvojile su se ekološki efikasne LED sijalice kojima kompanija želi da podstakne održiviji život... »\nOd otvaranja robne kuće švedske Ikee u Srbiji prošla je godina, tokom koje je inspiraciju za uređenje doma potražilo skoro dva miliona kupaca. Na veb-stranici www.ikea.rs ostvareno je istovremeno više od 10 miliona poseta. Među najprodavanijim Ikeinim proizvodima u... »\nOd 6. septembra kupovina Ikeine robe i u centru Beograda\nRobnu kuću Ikea u Beogradu za godinu dana rada posetilo je blizu dva miliona građana, saopštila je ta kompanija. IKEA Izlog u centru Beograda će produžiti svoj rad i 6. septembra će uvesti mogućnost kupovine proizvoda na licu mesta.\nNa srpskoj veb stranici te kompanije, kako navode, ostvareno je preko 10 miliona poseta. Među najprodavanijim IKEA proizvodima u Srbiji izdvojile su se ekološki efikasne LED sijalice kojima ta kompanija želi da podstakne... »\nBiznis i finansije petak, 10. avgust 2018.\nU petak 10. avgusta IKEA Beograd proslavlja prvu godinu poslovanja u Srbiji. Tokom proteklih 12 meseci blizu dva miliona posetilaca je u robnoj kući u Bubanj potoku potražilo inspiraciju i rešenja za uređenje doma, dok je na veb stranici www.ikea.rs ostvareno preko 10 miliona poseta. Među... »\nNedeljnik petak, 10. avgust 2018.\nU petak 10. avgusta IKEA Beograd proslavlja prvu godinu poslovanja u Srbiji\nTokom proteklih 12 meseci blizu dva miliona posetilaca je u robnoj kući u Bubanj potoku potražilo inspiraciju i rešenja za uređenje doma, dok je na veb stranici www.ikea.rs ostvareno preko 10 miliona poseta. Među najprodavanijim... »\nBEOGRAD: Robnu kuću IKEA u Beogradu, koja danas obeležava prvu godišnjicu rada, posetilo je tokom proteklih 12 meseci blizu dva miliona potrošača.\nMeđu najprodavanijim IKEA proizvodima u Srbiji izdvojile su se ekološki efikasne LED sijalice kojima kompanija želi da podstakne održiviji život kod kuće, navodi se u saopštenju kompanije. Ukupno je prodato 206.140 komada tih... »\nZa godinu dana Ikeu posetilo blizu dva miliona građana\nBlizu dva miliona građana u toku jedne godine posetilo je robnu kuću Ikea u Beogradu, saopštila je danas ta kompanija.\nNa srpskoj veb stranici te kompanije, kako navode, ostvareno je preko 10 miliona poseta. Ekološki efikasne LED sijalice kojima ta kompanija želi da podstakne održiviji život kod kuće pokazale su se kao jedan od najprodavanih... »\nIkeu u Beogradu za godinu dana posetilo oko dva miliona gradjana\nBEOGRAD – Robnu kuću Ikea u Beogradu za godinu dana rada posetilo je blizu dva miliona gradjana, saopštila je danas ta kompanija. Na veb stranici www.ikea.rs, kako navode, ostvareno je preko 10 miliona poseta. Medju najprodavanijim IKEA proizvodima u Srbiji izdvojile su se ekološki efikasne LED... »\nBizLife petak, 10. avgust 2018.\nFoto: Promo Robnu kuću Ikea u Beogradu za godinu dana rada posetilo je blizu dva miliona građana, saopštila je danas ta kompanija. Na srpskoj veb stranici te kompanije, kako navode, ostvareno je preko 10 miliona poseta. Među najprodavanijim IKEA proizvodima u Srbiji izdvojile su se ekološki... »\nDomino magazin petak, 10. avgust 2018.\nNaslovna » PopArt » Dizajn » IKEA proslavlja svoj prvi rođendan u Srbiji Share U petak 10. avgusta IKEA Beograd proslavlja prvu godinu poslovanja u Srbiji. Tokom proteklih 12 meseci blizu dva miliona posetilaca je u robnoj kući u Bubanj potoku potražilo inspiraciju i... »


Izvor: B92, 25.Feb.2020, 09:30 (ažurirano 02.Apr.2020.)\nČuveni glumac Klint Istvud ne želi više da podržava američkog predsednika Donalda Trampa, te je odlučio da stane na suprotnu stranu i svoju podršku da Majklu Blumbergu, koji se na strani demokrata bori da uđe u predsedničku trku.\nJoš davne 2016. godine tada 86-godišnji glumac i reditelj rekao je da ljudi već jednom treba da prevaziđu to što predsednik iznosi rasističke komentare.\n"Mi smo zaista u jednoj cica-maca generaciji. Svi se ponašaju kao da hodaju >> Pročitaj celu vest na sajtu B92 << po jajima. Vidimo ljude koji optužuju druge za rasističke komentare. Dok sam ja odrastao takve stvari se nisu smatrale rasističkim", rekao je tada slavni glumac i reditelj.\nA sada se čini da je promenio mišljenje. U intervjuu za "Vol strit žurnal" glumac je naveo da smatra da bi novi kandidat bio bolji izbor za novog predsednika.\n"Najbolje što možemo da uradimo je da pošaljemo Majkla Blumberga u Belu kuću", poručio je Istvud, prenosi NME.\nIako, kako je dodao odobrava neke Trampove poteze, ipak želi da se američki predsednik ponaša pažljivije i ne proziva ljude. Takođe, smatra da ne treba da ih naziva "svakakvim imenima" na društvenoj mreži Tviter, na kojoj je veoma aktivan.\nPodsetimo, nedavno je i glumac Majkl Daglas otvoreno podržao Blumberga. Pre nekoliko dana na profilu Majka Blumberga na Instagramu pojavio se snimak govora Majkla Daglasa koji je otkrio da mu je njegov, nedavno preminuli otac Kirk Daglas hvalio Blumberga kao predsedničkog kandidata.\n"Ne znam da li se šalio ili nije, ali to su bile neke od njegovih poslednjih reči koje mi je rekao u bolnici kada me je zamolio da mu se približim. To sam učinio, a on me je pogledao i rekao mi: 'Majk to može'", rekao je Majkl Daglas.


Foto: Tanjug/AP/Arhiva | U Nešvilu vanredno stanje, četvoro nastradalo u poplavama\nTanjug 29.03.2021 09:12\nNEŠVIL - U Nešvilu, gavnom gradu američke savezne države Tenesi, proglašeno je vanredno stanje nakon što je zbog subotnjih poplava tokom noći poginulo najmanje četvoro ljudi.\nCNN prenosi da je gradonačelnik Nešvila Džon Kuper potpisao u nedjelju naredbu kojom se proglašava vanredno stanje i poručio da će ovom regionu biti potrebni državni i savezni resursi zbog saniranja posljedica jakog nevremena.\n"U Nešvilu je za vikend palo i do 178 milimetara kiše, što je druga najviša dvodnevna ukupna količina padavina ikad zabilježena", rekao je gradonačelnik Kuper na konferenciji za novinare u nedjelju, prenosi AP.\nAgencija navodi da su zbog bujičnih kiša u Tenesiju poplavljeni mnogi stambeni i drugi objekti, putevi su neprohodni, a vlasti su saopštile da je najmanje 130 ljudi spaseno iz automobila i domova, a potvrđeno je i da su u nedjelju u poplavama nastradale četiri osobe.\nMeteorološka služba saopštila je da se nove padavine ne očekuju, ali da poplave i dalje predstavljaju prijetnju za ovo području pošto će u nekim dijelovima rijeke i dalje rasti, a vodostaj će ješ nekoliko dana ostati svuda visok, navodi agencija.


Đorđević: U narednim godinama više sredstva za unapređenje položaja ranjivih grupa\n► Đorđević: U narednim godinama više sredstva za unapređenje položaja\nMinistar za rad, zapošljavanje, boračka i socijalna pitanja Zoran Đorđević izjavio je danas da će u narednim godinama biti izdvajana više sredstva za unapređenje položaja ranjivih grupa.\nOn je na Nacionalnoj međusektorskoj konferenciji posvećenoj filantropiji kazao da je socijalna pravda jedna od vrednosti Vlade Srbije.\n"Veoma nam je bitno da, paralelno sa uređenjem zakonodavnog okvira, uspostavljanjem održivog privrednog razvoja i stvaranjem jednakih uslova za sve subjekte koji se takmiče u uslovima slobodnog tržišta, razvijamo i podstičemo društveno odgovornu svest, solidarnost i empatiju kod što većeg broja fizičkih i pravnih lica koja posluju u našoj zemlji", rekao je Đorđević a prenelo Ministarstvo rada.\nNavodeći da je taj resor u prethodnom periodu preduzeo mere na polju socijalnog zapošljavanja, inkluzije, brige o starima i osobama sa invaliditetom, Đorđević je kazao i da je pokrenuta medijska kampanja "J=dnaki" kojom se kroz promo spotove, koji se emituju na TV programima sa nacionalnom frekfencijom, šalje poruka "da su svi građani Srbije jednaki".\nZamenik kosovskog ministra unutrašnjih poslova Izmi Zeka rekao je da osim takse od 100 odsto na uvoz proizvoda iz Srbije i Bosne i Hercegovine, Kosovo treba da uvede sankcije, odnosno mere i...\nPokret Žuti prsluci razočaran Makronovim merama\nPokret "Žuti prsluci" (Les gilets jaunes), koji je 17. novembra pokrenuo proteste širom Francuske zbog najavljenog poskupljenja poreza na gorivo, saopštio je da je razočaran...


Priprema i zaštita malinjaka nakon berbe za dobar rod naredne godine - Agro saveti\nNaslovna Zaštita i ishrana bilja Priprema i zaštita malinjaka nakon berbe za dobar rod naredne godine\nNega i zaštita malinjaka su jako važni koraci nakon što se berba obavi, jer se na ovaj način omogućava da biljke narednu sezonu započnu punim kapacitetom. To podrazumeva primenu potrebnih agrotehnički mera, ali i neophodne mere zaštite maline od infekcija i štetočina koji se javljaju posle berbe.\nPosle sečenja i iznošenja starih izdanaka maline, potrebno je izvršiti privremeno vezivanje jednogodišnjih izdanaka ostavljenih za narednu godinu. Ova mera je veoma korisna iz više razloga: izdanci nastavljaju normalan uspravan rast, dobro je provetravanje i time smanjena mogućnost zaraze prouzrokovačima bolesti, normalno je dozrevanje i ulazak u period zimskog odmora, olakšana međuredna obrada i druge agrotehničke mere u zasadu.\nPROČITAJTE I... Aktuelna zaštita kukuruza šećerca od kuruznog plamenca\nTakođe, zbog poleglih izdanaka nemoguća je obrada malinjaka, pa dolazi do razvoja korova i zadržanja vlage u zoni oko izdanka, što ima za posledicu veću opasnost od infekcije patogenima kod ostavljenih izdanaka za narednu godinu.\nZa suzbijanje pomenutih prouzrokovača bolesti kompanija Galenika-Fitofarmacija preporučuje kombinaciju fungicida PROMESA 0,075% + AKORD u količini od 0,8 l/ha.\nKako bi lastari lakše podnosili visoke temperature preporuka je folijarna primena djubriva SOLUVEG 20-20-20 u količini 5 kg/ha, a putem sistema za navodnjavanje kombinacija đubriva SOLUVEG GREEN 5 g po dužnom metru + SOLUVEG ORANGE 5 g po dužnom metru.\nPrethodni tekstIskustvo stočara: Sistem krava-tele isplativije od intezivne proizvodnje\nSledeći tekstEpidemija lopova po ivanjičkim malinjacima: Za noć oberu preko 1,000 evra


Milan Božić, direktor Banjalučke berze: Promet u 2009. smanjen za 100 mil. KM - U planu osnivanje berzanske akademije - Akta.ba\nMilan Božić, direktor Banjalučke berze: Promet u 2009. smanjen za 100 mil. KM - U planu osnivanje berzanske akademije\n29.12.2009. 16:30 / Izvor: Fena\nDirektor Banjalučke berze Milan Božić ocijenio je 29. decembra 2009. godine da je ova godina bila teška za sve učesnike na tržištu kapitala u tom entitetu, a da je određen oporavak zabilježen u zadnjem kvartalu.\nUkupan promet na Banjalučkoj berzi u 2009. godini, prema preliminarnim podacima na dan 28. decembra, iznosio je oko 175 miliona KM, što je za 57 posto ili oko 100 miliona KM manje nego lani.\nTokom ove godine zaključeno je oko 18.000 transakcija, što je 38 posto poslova\nmanje u odnosu na prethodnu godinu.\nNa redovnom trgovanju akcijama i obveznicama (isključujući javne ponude, blok poslove i prijavljivanje preuzimanja) ostvareno je oko 82 miliona KM prometa, što je za 28 posto ili oko 32 miliona KM manje nego lani.\nNajtrgovanije akcije na redovnom trgovanju bile su akcije Telekoma Srpske s oko 11,1 milion KM prometa, dok su od akcija zatvorenih investicionih fondova najtrgovanije bile akcije ZIF-a Kristal Invest fond u vrijednosti od oko 2,4 miliona KM.\nNa redovnom trgovanju obveznicama ostvaren je promet od oko 30 miliona KM, što je za oko 150 posto (ili oko 18 miliona KM) veći promet obveznicama nego u 2008. godini, kada je promet obveznicama iznosio 11.673.572 KM.\nNajveći promet od obveznica imale su tri emisije obveznicama RS-a emitovane po osnovu duga za materijalnu i nematerijalnu ratnu štetu, u ukupnoj vrijednosti od oko 20 miliona KM.\nDirektor Banjalučke berze je, govoreći o planovima za 2010., najavio formiranje liste A, najuspješnijih preduzeća čijim akcijama se trguje na berzi, navodeći da se o tome pregovara s Telekomom RS-a i Novom bankom.\nU planu je i uvođenje "market makera" kod trgovarnja obveznicama, te, između ostalog, uvođenje kratkoročnih hartija od vrijednosti, osnivanje berzanske akademije, te dodatne edukacije.\nkratkoročne hartije od vrijednosti


Program Dostojanstvenog Rada Crna Gora 2019-2021\nProgram Dostojanstvenog Rada Crna Gora 2019-2021 ...\nNovi nacionalni Program dostojanstvenog rada - DWCP za Crnu Goru je rezultat tripartitnih konsultacija o podršci MOR-a u Crnoj Gori za period 2019–2021. Program je dogovoren na tripartitnoj radionici strateškog planiranja koja je održana u februaru 2018. godine u Podgorici sa ciljem stvaranja novih radnih mjesta, proširenja socijalne zaštite, arantovanja prava na radu i promocije socijalnog dijaloga kao ključnih komponenti ekonomske i socijalne politike.\nProgram Dostojanstvenog Rada Crna Gora 2019-2021pdf - 0.8 MB\nNovi DWCP podržava nacionalne razvojne prioritete, kao što je navedeno u Razvojnim smjernicama Crne Gore 2018–20211,\nunaprijeđuje nacionalne prioritete u smislu Ciljeva održivog razvoja (SDG) koje je definisala Misija za integrisanje, intenziviranje i podršku politikama održivog razvoja (MAPS), naročito vezano za SDG (cilj br.) 8, i definiše doprinos MOR-a Integrisanom programu UN za Crnu Goru ( 2017–2021), posebno područje rezultata 3 o socijalnoj inkluziji.\nUprkos napretku u učincima tržišta rada, kao što je stalno rastuća stopa zaposlenosti, ključni izazovi ostaju visoka dugoročna nezaposlenost, povećan nivo nezaposlenosti mladih i neaktivnost, visok procenat neformalnog rada\ni nastavak emigracije. Ključno pitanje u oblasti socijalne zaštite je neodrživi penzijski sistem. Socijalni dijalog mora biti dodatno osnažen, a skoriji napori na unaprijeđenju pravnog okvira su prilika da se poradi na ovom pitanju.


Zaštita životne sredine kroz prizmu cirkularne ekonomije |\nHome / Ostalo / Zaštita životne sredine kroz prizmu cirkularne ekonomije\n– Šesti po redu Međunarodni dani energetike i investicija održani su u Novom Sadu 2 i 3. marta 2017. godine i imali su za cilj da podstaknu poslovne kontakte i saradnju između svih relevantnih aktera u energetici, građevinarstvu, zaštiti životne sredine i lokalnom razvoju u Republici Srbiji, ali i regionu, kao i da stimulišu veće investiranje u ovim oblastima. U okviru panela „Cirkularna ekonomija: Imamo li kapaciteta da zatvorimo krug?”, Udruženje industrije otpada Srbije “Hrabri čistač” je u partnerstvu sa organizacijom CEDEF učestvovalo na Međunarodnim danima energetike i investicija u Novom Sadu.\nEkonomski savetnik Džonatan Klifton ispred Ambasade SAD u Republici Srbiji je govorio o iskustvima SAD u implementaciji koncepta cirkularne ekonomije. Ispred Javnog preduzeća Transnafta govorila je dr Stanislava Delić rukovodilac sektora za zaštitu životne sredine, o iskustvima ove kompanije i preduzetim merama u akcidentnim situacijama sanacije i remedijacije. Tom prilikom predstavila je rezultate terenskih radova na slučaju Kovilj. “Na slučaju Kovilj uradili smo laboratorijske radove koji su podrazumevali hemijske analize uzoraka zemljišta iz bušotina, vode iz pijezometara i granulometrijske analize. Zemljište u Kovilju je nakon biološkog tretmana odloženo na deponiju u Kikindi, a urađena je rekultivacija i ponovno uzorkovanje zemljišta. Izmerene koncentracije parametara ne prelaze granične vrednosti koncentracije opasnih i štetnih materija u zemljištu. Monitoring podzemnih voda na sadržaj mineralnih ulja na lokaciji je vršen četiri puta godišnje. Nadzornici trase JP Transnafte i sektor ZŽS i dalje vrše nadzor na toj lokaciji”, istakla je dr Stanislava Delić rukovodilac sektora za zaštitu životne sredine u JP Transnafta.\nO ulozi reciklažne industrije u kontekstu cirkularne ekonomije kao i resursima koji se nalaze u električnim i elektronskim proizvodima i koji se ponovo mogu iskoristiti, govorio je Nikola Egić direktor reciklažnog centra Božić i sinovi. Sandra Kamberović, generalni sekretar Uduruženja industrije otpada Srbije “Hrabri čistač” čije članice tretiraju i konačno zbrinjavaju 90% opasnog i komunalnog otpada na teritoriji Republike Srbije, bila je moderator panela i istakla: “Zaštita životne sredine kroz propisane ciljeve cirkularne ekonomije rezultat je višegodišnjih napora i pregovora na međunarodnom nivou kroz različite konvencije. Višegodišnji napori rezultirali usvajanjem novog koncepta poslovanja, novih tehnologija i investicija u cilju očuvanja i zaštite prirodnih resursa.\nU EU usvojen paket mera u cilju implementacije koncepta cirkularne ekonomije decembra 2016. godine. Republika Srbija, iako na samom početku, u procesu aproksimacije imaće zadatak da nacionalne strateške dokumente usaglasi sa utvrđenim politikama. Koncept cirkularne ekonomije podrazumeva maksimalno iskorišćenje postojećih resursa sa minimazacijom deponovanja i novim eko tehnologijama. „Danas ovu novu industrijsku eru posmatraćemo sa ugla ekološki prijateljskih investicija Republici Srbiji u skladu sa ratifikovanim međunarodnim ugovorima i politikom Vlade Republike Srbije. Skup je završen čuvenim pitanjem: Da li su ulaganja u zaštitu životne sredine trošak ili investicija za budućnost“, istakla je Kamberović.


TotalCar.rs » Lamborghini SC18 – prvi “One-Off” model trkačkog odeljenja italijanskog proizvođača\nLamborghini Squadra Corse, moto-sport odeljenje italijanskog proizvođača egzotičnih automobila, je predstavilo prvo “one-off” (samo jedan primerak) vozilo u istoriji kompanije.\nKad smo kod zadnjeg dela automobila, moramo pomenuti masivni spojler izrađen od ugljenikovih vlakana koji se može podesiti na tri načina, a tu je i “padajući” poklopac motora sa 12 ottvora za vazduh zahvaljujući kojem se agregat bolje hladi.\nS obzirom da je za kreiranje ovog modela zaduženo Lamborghini Squadra Corse, ne predstavlja iznenađenje to što je on veoma lak. Predstavnici kompanije nisu ništa posebno istakli, ali je rečeno da je karoserija automobila izrađena od ugljenikovih vlakana, te da su prilikom njegove konstrukcije korišteni i drugi, “laki” materijali.\nKada je reč o dizajnu spoljašnjosti, automobil je dizajniran u skladu sa željama vlasnika koji je hteo “Grigio Daytona” sivi ekstreijer sa crvenim detaljima. Taj dezen se preneo i u kabinu u kojoj se ističu “bucket” sedišta od ugljenikovih vlakana presvučena alkantarom sa crvenim šavovima.


Primer dobre prakse: ŠOSO "Bubanj", Niš\nPrimere dobre prakse obrazovanja dece sa smetnjama u razvoju u Srbiji navodimo kako bi se unapređivanje obrazovanja dece sa smetnjama u razvoju sprovelo što uspešnije i što brže. Za primere dobre prakse odabrali smo neke od škola sa kojima imamo dobru saradnju.\nPrimer 3: Škola sa domom učenika „Bubanj“, Niš\nI ova škola se inicijalno bavila obrazovanjem i vaspitanjem gluve i nagluve dece, kao i Škola "Radivoj Popović", Zemun ali je ranije počela da se prilagođava potrebama korisnika. Poslednjih godina škola se sve više razvija i prerasta u Regionalni centar podrške deci sa različitim smetnjama u razvoju u Jugoistočnom regionu Srbije.\nU okviru ove ustanove sa kojom organizacija „Pomoć porodici“ ima veoma dobru saradnju, obavljaju se sledeće delatnosti kao što su: rani tretman, predškolsko obrazovanje, osnovno obrazovanje, srednje stručno obrazovanje, internatski smeštaj za decu iz regiona, servis za pružanje podrške deci sa smetnjama u razvoju iz „redovnih“ vrtića i škola i omladini i odraslim licima sa teškoćama u razvoju. U ovoj ustanovi smatraju da je sve veći broj dece sa najrazličitijim razvojnim poremećajima nametnuo potrebe za novim uslugama kojima se ubrzano prilagođavaju. Ustanova ima savremeno opremljene kabinete (snuzelen soba, senzorna soba, montesori kabinet, kabinet za reedukaciju psihomotorike, kabinet za fonetsku ritmiku, audiometriju i fiting slušnih aparata...) Pored zatvorenog prostora u okviru školske zgrade od velike koristi za decu je senzorni park u dvorištu škole gde u prirodnim uslovima, pored relaksacije, deca mogu da se re/habilituju, senzo-motorno stimulišu, obrazuju i vaspitavaju.\nI druge škole za obrazovanje dece sa smetnjama u razvoju uspešno rade i razvijaju se, svaka na svoj način. Preporučujemo da se formira radna grupa i da se izrade posebni pravilnici koji bi doprineli unapređivanju rada u školama za obrazovanje dece sa smetnjama u razvoju. Na ovaj način bi se razrešile i brojne nedoumice, a posebno one koje se odnose na vođenje dokumentacije i primenu redovnog plana i programa u uslovima kada se za svakog učenika izrađuje IOP2.\nŠkola "Bubanj" NIŠ


Stejt Department: Kritika Srbiji zbog ograničavanja verskih sloboda\nAmerički Stejt Department objavio je svoj 10. godišnji izveštaj o stanju verskih sloboda u svetu u kome kritikuje Srbiju zbog zakonskog ograničavanja i diskriminacije pojedinih verskih grupa, kojima je uskraćen legalni status.\nU izveštaju se navodi da ne postoji zvanična državna religija, ali da zakon priznaje samo sedam «tradicionalnih» verskih zajednica: većinsku Srpsku pravoslavnu crkvu, Rimokatoličku crkvu, Slovačku evanđelističku crkvu, Reformističku hrišćansku crkvu, Evanđelističku hrišćansku crkvu, islamsku i jevrejsku zajednicu, i da one imaju delimično povlašćen položaj.\nU izveštaju se takođe navodi da su policijske istrage govora mržnje i vandalizma uglavnom spore i nezavršene, te da su i neki zvaničnici u javnosti u negativnom kontekstu govorili o manjinskim verskim zajednicama. Bilo je, tvrdi se u izveštaju Stejt Departmenta, zlostavljanja i diskriminacije građana zasnovanog na verskoj pripadnosti i verovanjima, a lideri manjinskih verskih zajednica prijavljivali su činove vandalizama, govora mržnje, fizičke napade i negativne izveštaje u medijima.\nU delu izveštaja posvećenog Kosovu, navodi se da je sloboda veroispovesti garantovana Ustavom, koji je stupio na snagu 15. juna 2008. godine, i da drugi zakoni i politika vlade doprinose uglavnom slobodnom upražnjavanju religija.\nVlada Kosova je, ističe se u izveštaju, generalno i u praksi poštovala verske slobode i nije bilo značajnih promena u statusu tih sloboda tokom perioda koji pokriva izveštaj.\nNivo građanskog nasilja je, tvrdi Stejt Department, neznatno opao, ali napetosti među zajednicama ostaju na visokom nivou, posebno posle proglašenja nezavisnosti 17. februara 2008, a iako se čini da su društvena diskriminacija i nasilje uglavnom etnički motivisani, bliska veza etničke pripadnosti i religije otežava utvrđivanje da li su događaji bili motivisani etničkom ili verskom netrpeljivošću.\nKada je reč o poštovanju slobode veroispovesti u Crnoj Gori, izveštaj Stejt Departmenta potvrđuje da Ustav, zakoni i politika Vlade doprinose uglavnom slobodnom upražnjavanju religije, kao i da Vlada u praksi generalno poštuje solobodu verosipovesti. U izveštaju se navodi da je bilo određenih odreženih pojedinačnih slučajeva zlostavljanja i diskriminacije građana zbog njihove verske opredeljnosti ili verovanja, ali da nije bilo značajnih promena u statusu tih sloboda tokom perioda koji pokriva izveštaj.


Igor Crnadak: Ovo će biti godina dobrih rezultata BiH i Srbije | Visokoin.com\nIgor Crnadak: Ovo će biti godina dobrih rezultata BiH i Srbije\nMinistar vanjskih poslova BiH Igor Crnadak ocjenio je da jačanje odnosa Republike Srpske i Srbije, te BiH i Srbije apsolutno nema alternativu i da će 2016. biti godina mnogih zajedničkih uspjeha.\nŠef diplomatije BiH je rekao da je zadovoljan porukama koje dolaze od Vlade Srbije i premijera Aleksandra Vučića, u “dijelu koji se odnosi na jasnu podršku BiH na evropskom putu, kao i jasno definisanu podršku Republici Srpskoj koja se oslanja na Dejtonski sporazum”.\nSaradnja sa Srbijom je od najvišeg značaja za BiH, istakao je Crnadak i dodao da razvijanje i podizanje na viši nivo svih odnosa sa susjedima ostaju prioriteti spoljne politike.\n“Poslije 2015. koja je bila teška godina, mislim da smo uspjeli da te odnose vratimo na pozitivan put”, kazao Crnadak, ocjenivši da je jačanje odnosa Beograda i Banjaluke i Beograda i Sarajeva u interesu svih.\nCrnadak je kazao da je “trougao Beograd-Zagreb-Sarajevo” trougao u kojem će se odražavati stabilnost i opšti uspeh u razvoju cijelog regiona.\n“U posljednje vrijeme poruke koje dobijamo iz Srbije i Hrvatske su pozitivne i kostruktivne kada je u pitanju zajednička budućnost i nadamo se da će tako i da se nastavi”, rekao je Crnadak.\nOsvrnuviši se na izbor nove vlade u Hrvatskoj i predstojeće izbore u Srbiji, Makedoniji i Crnoj Gori, Crnadak je izrazio uvjerenje da će se i poslije izbora nastaviti “pozitivan tok” koji postoji u regionu.\n“Očekujem da neće prevagnuti, ili bar neće dobiti dovoljnu podršku oni koji bi mogli da u nekom bezbjednosnom smislu okrenu region u drugom smjeru”, kazao je Crnadak.\nDodao je i da će pratiti izbornu kampanju u Srbiji i da se nada da će izbori biti nastavak daljeg reformskog jačanja u Srbiji i da će donijeti dodatno poboljšanje života za sve građane.\nCrnadak je u Beogradu razgovarao s novinarima u okviru novih aktivnosti Ministarstva vanjskih poslova BiH u cilju jačanja uloge medija u razvoju regionalne saradnje, a sastaće se i s novinarima u Podgorici i Zagrebu, kao i s dopisnicima regionalnih medija u Sarajevu.\nŠef diplomatije BiH će večeras prisustvovati finalnoj utakmici Evropskog prvenstva u vaterpolu, a kako je rekao, veoma mu je drago što će se za prvo mjesto boriti susjedne zemlje Srbija i Crna Gora.


Magazin START - Beč omiljeno turističko odredište 365 dana u godini\nSARAJEVO/BEČ, 2. mart 2017\nBeč je zahvaljujući mnogobrojnim kulturno-historijskim spomenicima, te raznovrsnoj kulturnoj ponudi, već odavno omiljeno turističko odredište u svjetskim razmjerama.\nU 2016. godini je ostvareno čak 14,96 miliona noćenja i 6,9 miliona dolazaka. Na godišnjem nivou turizam ostvaruje dodatnu vrijednost višu od četiri milijarde eura, a nudi radno mjesto za više od 90.000 ljudi.\nNedavno sprovedena anketa među stanovnicima pokazuje da Bečlije imaju veoma pozitivan stav prema turistima i turizmu svoga grada. Osamdeset i dva posto ispitanih stanovnika je ponosno na činjenicu da je Beč turistička atrakcija, a čak 90 posto je svjesno da svi profitiraju od turizma, ne samo ugostiteljski objekti ili muzeji.\nNa pitanje da li im u svakodnevnici smeta prisustvo turista, 82 posto je odgovorilo negativno.\nU okviru turističke strategije, grad Beč ima za cilj u 2020. godini dostići broj od 18 miliona noćenja, saopćeno je iz Eurocomm - PR Sarajevo.


“BRATSKI NARODI” Medvedev: Zalažemo se za mirno rešavanje kosovskog problema | Ekspres.net\n“Želimo da situacija na Balkanu ostane stabilna i bezbedna i želimo da razvijamo saradnju sa svim balkanskim državama”, rekao je Medvedev.\nRusija će, kaže, ceniti to što se Srbija, uprkos svom opredeljenju da postane član EU i uprkos pritiscima, nije pridružila sankcijama Unije protiv Rusije.\nOn je naglasio da je Rusija zainteresovana za partnerske odose sa EU, da ima stabilnu, uspešnu ekonomsku saradnju.\nPovezane vesti – Šta pišu svetski mediji o poseti Medvedeva\nPodsetio je da je obim robne razmene između Rusije i EU pre sankcija bio 407 miliajrdi evra, a da se potom smanjio dva puta.\n“Jer vaša zemlja je naš prijatelj, vezuju nas jezik, kultura, vera. U shvatanju ljudi živi misao da smo dva bratska naroda i to i jeste tako. I u najtežim situacijama Rusija se trudila da bude podrška Srbiji, tako je bilo u 19. veku, posle potresa 1917. u našoj zemlji kada je veliki broj mojih sunarodnika emigrirao u Srbiju, da ne govorim da smo bili braća po oružju u dva rata. O našim dobrim odnosima mogu da posvedočim i ja jer je tako bilo i pre deset godina kada sam govorio za ovom govornicom”, rekao je on, dodajući da su odnosi u dobroj fazi.\n“Odvija se aktivan dijalog, postoji visok nivo razumevanja i poverenja, usaglasili smo veliki paket sporazuma koji je spreman za potpisivanje, robna razmena raste, a obim ruskih investicija premašio je četiri miliajrde dolara. Plan je da ga povećamo minimum za 1,5 miliajrdi, istakao je Medvedev.\nPovezane vesti – Evo kako je izgledala vojna vežba Vojske Srbije\n“Takvo gubljenje sećanja nije samo opasno, ono podriva najvažnije principe međunarodnih odnosa, koji su ustanovljeni upravo posle rata, a ne bilo kada. Cilj tih manipulacija je da se promeni svet i norme međunarodnog prava nekim izmišljenim razlozima, koji dozvoljavaju da se nametnu nelegalna, jednostrana rešenja da opravdaju bilo koje delatnosti”, rekao je Medvedev.\nSve to, dodao je, stvara uslove za napetosti i konflikte, što dalje vodi ka nestabilnost u celom svetu.\nSrbija je, kaže, nažalost, iskusila posledice delovanja koje se vrše u protivrečju i zobilazeći međunarodno pravo, podsetivši na NATO agresiju 1999. godine, kada je, kaže, podržavala Srbiju, kao što to čini i danas.\n“Naši narodi žele da budu u kontaktu, oko 70.000 ruskih turista dolazi u Srbiju, kod nas dolazi oko 60.000 Srba. Mi ćemo danas preneti srpskoj strani stranicu Miroslavljevog jevanđelja, a povratićemo slike ruskog umetnika” rekao je Medvedev.\nNaveo je i da je sa premijerkom Anom Brnabić pričao o realizaciji projekta “Turski tok”.\nMedvedev je napomenuo i da će Rusija učestvovati u modernizaciji železnice Srbije. Prema njegovim rečima, aktivno će učestvovati u obnovi pruge Beograd-Bar.\nTags Dmitrij Medvedevekonomijakosovoruski premijersaradnja\nHARADINAJ: Od uvođenja taksi povećali smo broj zaposlenih I ROKFELER BI IM POZAVIDEO: Kako Priština zamišlja bavljenje ekonomijom VUČIĆ O KOSOVU: Možemo da razgovaramo o svemu, ali bez kompromisa ništa BEZBEDNOST NA NAJVIŠEM NIVOU: Koje su ulice zatvorene zbog posete Medvedeva


263\tObjavljeno 10 mart 2021 Autor: Micro Mreza\nMinistarstvo za naučnotehnološki razvoj, visoko obrazovanje i infromaciono društvo RS u saradnji sa Ministarstvom prosvjete, nauke i tehnološkog razvoja Srbije 15. godinu organizuje Takmičenje za najbolju tehnološku inovaciju.\nSvi zainteresovani inovatori koji imaju realizovanu inovaciju ili inovaciju pred realizacijom mogu da se prijave do petog maja na internet stranici Inovacija.\nNagradi fond ovogodišnjeg takmičenja iznosi 30.000 KM.\n''Pobjednik dobija 8.000 KM, drugo mjesto 6.000 KM, treće 5.000 KM, četvrto 4.000 KM, peto 3.000 KM i šestoplasiranoj ekipi pripada 2.000 KM. I ove godine imamo kategorije najbolji srednjoškolski i najbolji studentski tim koji dobijaju po 1.000 KM'', rekla je stručni savjetnik u Ministarstvu za naučnotehnološki razvoj, visoko obrazovanje i infromaciono društvo RS Sanda Desnica.\nOna je naglasila da je cilj takmičenja za najbolju tehnološku inovaciju podsticanje inovativnosti i preduzetništva, podrška inovatorstvu, pomoć u pokretanju poslova, promocija inovacija, te podsticaj njihove komercijalizacije.\n''Takmičenje promoviše preduzetnički način razmišljanja i ponašanja tako što učesnicima daje podršku – edukativnu i finansijsku. Kroz takmičenje je za 14 godina prošlo ukupno 319 timova u kategorijama inovativnih ideja, realizovanih inovacija i potencijala i nagrađeno ukupno 114 timova u vrijednosti od 510.000 KM'', dodala je Desnica.\nTakmičenje za najbolju tehnološku inovaciju predstavlja rezultat je saradnje Ministarstva prosvjete, nauke i tehnološkog razvoja Srbije i Ministarstva za naučnotehnološki razvoj, visoko obrazovanje i infromaciono društvo Republike Srpske, na osnovu Memoranduma o saradnji dva Ministarstva i Sporazuma o specijalnim paralelnim vezama Srbije i Srpske.\nPartneri iz Republike Srpske su Inovacioni centar Banjaluka, Republička agencija za razvoj malih i srednjih preduzeća, Privredna komora Republike Srpske te dva javna univerziteta u Banjaluci i Istočnom Sarajevu.\nViše informacija može se naći na zvaničnom sajtu takmičenja www.inovacija.org.\nDejan Glišić pojačao Krupu\nIlindanski turnir: "PDP Teslić'' i ''Auto škola Perišić'' prošli u nokaut fazu\nTuča kod Gradiške: Starcu šakom razbio nos\nRadar uhvatio "ladu" u Dubravama: Vozio pijan i bez dozvole\nUhapšen muškarac iz Gradiške: Prodavao stolnjake i varao građane\nGradiška je grad policijskih akcija\nU Novoj Topoli manifestacija ''Lijevče polje i ravnice tvoje...''\nFilmovi inspirisani istinitim događajima - 1. DIO


JANKOVIĆ: IMAMO DVA PRAVCA - U DIKTATURU ILI U SLOBODU\nOpozicioni lideri na popodnevnoj protestnoj šetnji, prvi put zajedno sa aktivistima „Protiv diktature“ Beograd - Nekoliko hiljada građana, na poziv Pokreta slobodnih građana Saše Jankovića, kome su se kasnije pridružile pojedine opozicione stranke i sindikati, okupilo se juče po podne na Trgu republike kako bi izrazili nezadovoljstvo zbog preuzimanja dužnosti predsednika Republike od strane bivšeg premijera Aleksandra Vučića. Okupljeni su nosili transparente „Car je go“, „Aleka za maršala“ i „Inauguracija ološa i veleizdajnika“. Par minuta posle 18 časova, na Trg je u pratnji supruge Slavice stigao Saša Janković, koji je tom prilikom poručio da jučerašnji skup predstavlja jedinstvo svih opozicionih stranaka, pokreta, inicijativa i sindikata - uopšte svih slobodnih građana. - U Srbiji danas postoje samo dva pravca: jedan je pravac u diktaturu koji vodi Aleksandar Vučić i SNS, i drugi kojim naša zemlja mora da krene, a to je pravac slobode - istakao je Janković i izrazio želju za izgradnjom narodnog jedinstva jer je to, kako je kazao, jedini izlaz iz diktature. Nakon njegovog dolaska, na plato ispred Spomenika knezu Mihailu počeli su da pristižu i ostali opozicioni lideri, poput predsednika SDS Borisa Tadića, Vuka Jeremića, koji je došao u pratnji supruge Nataše, lidera Dveri Boška Obradovića, prvog čoveka pokreta Dosta je bilo Saše Radulovića kao i predsednika opštine Čajetina Milana Stamatovića, bivše predsednice DSS Sande Rašković Ivić... Od boraca za prava radnika skupu je prisustvovao predsednik Policijskog sindikata Srbije Novica Antić. Oni su neko vreme međusobno razgovarali i fotografisali se, da bi kasnije svako od njih odvojio vreme da razmeni koju reč sa okupljenim građanima. Ranije je najavljeno da neće biti govora, već samo šetnje. Četrdesetak minuta nakon okupljanja, građani su, sa članovima tima „Protiv diktature“ na čelu, koji su nosili transparent, krenuli ka Terazijama. Demonstranti su skandirali „nije naš predsednik“ i „Vučiću, lopove“ uz podršku dobošara, pa je zbog toga ali i nekoliko hiljada šetača sve podsećalo na prvih nekoliko dana nedavnih studentskih protesta. Stigavši pred zdanje Narodne skupštine, građani su uz glasno negodovanje uzvikivali „poštujte Ustav“, kao i „ne damo ti Srbiju“, dok je put od parlamenta do zgrade RTS-a protekao uz skandiranje „hoćemo uživo“ i „javna kuća Srbije“. Stigavši pred zgradu Javnog servisa RTS, prilikom kratkog zadržavanja, nezadovoljni građani su medijskim delatnicima državne televizije poručili da su „izdali Srbiju“, a šetnja je nastavljena Svetogorskom ulicom. Kao toliko puta pre, šetači su pozvali ljude koji su ih posmatrali sa prozora i balkona da „izađu napolje“ jer je „Srbija ustala“. Okupljanje i šetnja završeni su tamo gde su i započeli, sa kog mesta je još jednom poručeno da odustajanje nije opcija.\nTadić: Vučićeve poruke opasne po budućnost\nLider SDS i nekadašnji predsednik Srbije Boris Tadić ocenio je da protest opozicije ima svrhe, jer je to „protest protiv nečeg što nije dobro“, prenosi FoNet. Ako se ne protestuje, onda pristajete na loše okolnosti, rekao je Tadić i konstatovao da se od 2012. slama skoro svaka demokratska institucija u Srbiji. Prema mišljenu Tadića, poruke koje je Vučić izrekao danas na inauguraciji opasne su za budućnost zemlje i zato je „poslednje vreme da se opozicija ujedinjuje“. To će biti jedina pretpostavka demontaže ovog autokratskog režima, ocenio je Tadić. On je, na pitanje da li oseća odgovornost što su njegovi saradnici u vreme dok je bio predsednik Srbije učestvovali u osnivanju SNS, rekao da je to medijska spekulacija i da „ljudi iz njegovog okruženja nisu pomerili prst za tako nešto“.


Bugarski političar o mogućim sankcijama zbog Severne Makedonije: Amerika da objasni - 19.01.2022, Sputnik Srbija\nBugarski političar o mogućim sankcijama zbog Severne Makedonije: Amerika da objasni\nBugarska ministarka spoljnih poslova Teodora Genčovska mogla bi zatražiti od SAD pojašnjenje povodom saopštenja da se Bugarska može naći pod sankcijama jer ne želi... 19.01.2022, Sputnik Srbija\nLider stranke „Preporod“ je odsustvo zvanične reakcije Bugarske nazvao sramnim. Prema njegovom mišljenju, sama činjenica da je situacija došla do toga da se razgovara o američkim sankcijama predstavlja skandal.Bugarski premijer Kiril Petkov se sastao sa makedonskim kolegom Dimitrom Kovačevskim u Skoplju. Političari su dogovorili da se otvori avionska linija između Sofije i Skoplja. Međutim, nije se došlo ni do kakvih kompromisnih rešenja oko spornih pitanja između druge zemlje, iako je Kovačevski najavio da će njegova zemlja zvanično obavestiti UN da nema teritorijalnih pretenzija prema Bugarskoj.Podsetimo, tokom vikenda je američka kongresmenka Klaudija Teni u intrevjuu makedonskim medijima izjavila da su sankcije protiv Sofije „moguća varijanta“. Ona je pozvala Bugarsku da se podjednako i sa uvaženjem odnosi prema svim manjinama uključujući i Makedonce. Kasnije je portparol Stejt departmenta Ned Prajs izjavio da predsednik Džozef Bajden ne razmatra uvođenje sankcija.\nsvet, sankcije, bugarska, sad, članstvo u eu, američke sankcije, severna makedonija, svet – politika\nBugarska ministarka spoljnih poslova Teodora Genčovska mogla bi zatražiti od SAD pojašnjenje povodom saopštenja da se Bugarska može naći pod sankcijama jer ne želi da počne pregovore o članstvu Severne Makedonije u EU, izjavio je lider bugarske parlamentarne stranke „Preporod“ Kostadin Kostadinov.\nLider stranke „Preporod“ je odsustvo zvanične reakcije Bugarske nazvao sramnim. Prema njegovom mišljenju, sama činjenica da je situacija došla do toga da se razgovara o američkim sankcijama predstavlja skandal.\n„Želimo da dobijemo zvanično objašnjenje, a možda i izvinjenje. Izvinjenje ćemo možda dobiti, a možda i ne. Međutim, zvanično objašnjenje mi želimo i moramo da dobijemo, a ne da se zadovoljavamo time da je administracija Džozefa Bajdena, navodno, izdala saopštenje da ne razmatra uvođenje sankcija“, rekao je Kostadinov.\nBugarski premijer Kiril Petkov se sastao sa makedonskim kolegom Dimitrom Kovačevskim u Skoplju. Političari su dogovorili da se otvori avionska linija između Sofije i Skoplja. Međutim, nije se došlo ni do kakvih kompromisnih rešenja oko spornih pitanja između druge zemlje, iako je Kovačevski najavio da će njegova zemlja zvanično obavestiti UN da nema teritorijalnih pretenzija prema Bugarskoj.\nPodsetimo, tokom vikenda je američka kongresmenka Klaudija Teni u intrevjuu makedonskim medijima izjavila da su sankcije protiv Sofije „moguća varijanta“. Ona je pozvala Bugarsku da se podjednako i sa uvaženjem odnosi prema svim manjinama uključujući i Makedonce. Kasnije je portparol Stejt departmenta Ned Prajs izjavio da predsednik Džozef Bajden ne razmatra uvođenje sankcija.\nBugarski mediji tvrde da Eskobar rešava „makedonsko pitanje“ dok američka ambasada to demantuje\n14 Januar, 13:27


► News of the World prestaje da izlazi posle 168 godina\nU saopštenju zaposlenima, Džejms Merdok, sin vlasnika kompanije News, Ruperta Merdoka, napisao je da su “sve dobre strane nedeljnika pale u senku zbog postupaka koji su, ako su te tvrdnje pokažu tačne, bili pogrešni i nehumani i kojima nije mesto u našoj kompaniji”.\nMerdok je u saopštenju naveo da “rukovodioci tabloida smatraju da je prisluškivanje započelo još 2006. godine i da je u tu nelegalnu aktivnost umešan jedan od urednika tabloida”.\n“Predali smo policiji sva dokumenta koja mogu da posluže kao dokazi. Nadamo se da će oni koji su se ponašali na nedozvoljen način snositi posledice za ono što su učinili”, dodao je on u objavljenom saopštenju upućenom zaposlenima.\nPolicija je potvrdila da je istraživač lista, Glen Malker, prisluškivao telefon roditelja jedne otete devojčice, kao i da je policajcima plaćano za poverljive informacije. Osim Malkera, u prisluškivanje je umešan i nekadašnji urednik Klajv Gudman, a prisluškivani su članovi porodica žrtava bombaškog napada na londonski metro, službenici kraljevske porodice i mnoge javne ličnosti, a izgleda da su bili prisluškivani i mobilni telefoni članova porodica vojnika poginulih u Iraku i Avganistanu. Policija je saopštila da su Malker i Gudman uhapšeni.\nSkandal sa prisluškivanjem nadovezuje se na seriju sličnih incidenata u koje su u poslednje vreme bile umešane i neke tehnološke kompanije. Zajedničko za sve te slučajeve je navodno ugrožavanje privatnosti osoba koje toga nisu bile svesne.\nPremijerka novinarki KRIK-a: Vi ste na nivou tabloida\nPredsednica Vlade Srbije Ana Brnabić izjavila je danas da će se nadležni baviti navodima KRIK-a o sumnji na korupciju u slučaju brata ministra finansija Siniše Malog, ali je i ocenila da se...\nAmerički glumac Čarli Šin tužio je zbog klevete tabloidni časopis Nešenel inkvajerer (National Enquirer), koji je objavio da je Šin silovao pokojnog glumca Korija Hajma kao tinejdžera.


Tanjug 27. februara 2020. 07:47\nBEOGRAD – U Ministarstvu finansija Srbije u Beogradu u sredu je potpisan ugovor o prodaji Komercijalne banke Novoj ljubljanskoj banci (NLB).\n„Zadovoljni smo ponuđenom cenom, koja je među najpovoljnijima u odnosu na uporedive, nedavne i relevantne transakcije u regionu. Ova finansijska ponuda prevazilazi i naša očekivanja zasnovana na proceni vrednosti banke, a koju je izradio naš finansijski savetnik „Lazard“. Ukupne ostvarene prihode po ovoj transakciji država će uložiti na pametan način, i to pre svega u investicioni plan „Srbija 2025″, kao i u vraćanje skupih kredita iz prošlosti“, rekao je Mali.\n„Srbija je postala atraktivna destinacija za investiranje i mi očekujemo još veće stope rasta, kao i dalja povećanja plata i penzija. S druge strane, Komercijalna banka je odlično radila, ali može da radi i mnogo bolje, i verujem da će to biti moguće zahvaljujući novom strateškom partneru“, rekao je Mali.\n„Reč je o ozbiljnoj banci (NBL), koja ima jasnu strategiju i viziju, i koja je jedina regionalna finansijska institucija listirana na Londonskoj berzi. Dakle, vrlo smo zadovoljni procesom koji je bio u potpunosti transparentan i koji je s velikim uspehom priveden kraju. Nadamo se da će se transakcija uspešno zatvoriti u narednih nekoliko meseci“, istakao je ministar Mali.\n„Ova transakcija predstavlja još jednu veoma važnu prekretnicu u razvoju NLB grupe nakon uspešnog završetka procesa privatizacije naše banke u 2019. godini. Jačanje prisustva u Srbiji, našem najvećem i veoma atraktivnom inostranom tržištu, predstavlja naš strateški prioritet“, rekao je Brodnjak.\n„Impresionirani smo kvalitetom i potencijalom Komercijalne banke i njenog brenda, a pohvaljujemo i posvećenost Srbije i zahvaljujemo na transparentnom i profesionalnom postupku. NLB će u potpunosti biti posvećena daljem razvoju banke, koristeći iskustvo stečeno dugogodišnjim prisustvom u regionu, pristup fokusiran na potrebe i korisničko iskustvo klijenata i veliki potencijal koji banka ima na tržištu u Srbiji“, rekao je Brodnjak.\nOvaj proces je jedan od reformskih ciljeva u aktuelnom aranžmanu „Instrument za koordinaciju politika“ Republike Srbije i Međunarodnog monetarnog fonda (MMF).


MIŠA VACIĆ: Vučića penzionisati, a Đilasa strpati u zatvor! (VIDEO) - Naša Borba\nMIŠA VACIĆ: Vučića penzionisati, a Đilasa strpati u zatvor! (VIDEO)\nPredsednik Srpske desnice Miša Vacić gostujući u intervjuu na kanalu Slavija info govorio je o političkoj situaciji u Srbiji, medijima, odnosu prema SNS, situaciji na političkoj desnici i odgovorio na brojna provokativna pitanja voditelja LJubomira Stefanovića.\nVacić je rekao da je uputio poziv svim desnim partijama i pokretima za zajednički izlazak na izbore ali da, iako svi vervbalno podržavaju idejju, izbegavaju da učestvuju u njenoj konkretizaciji. Vacić je otkrio da planira da se kandiduje na predstojećim predsedničkim izborima.\nOn je rekao da je spreman da sarađuje sa svakim osim sa DS, njenim derivatima i Dverima. On je rekao da je Boško Obradović “čačanska Marinika Tepić”, da ga je izdao 2010. godine kada su dogovarali saradnju na sprečavanju pederske parade i da je još tada otpočeoo saradnju sa Draganom Đilasom i Demokratskom strankom.\nVacić je rekao da je opozicija SNS-u, ali da podržava blisku saradnju sa Rusijom, naoružavanje Vojske Srbije, brisanje ulica sa hrvatskim nazivima u Beogradu, uvođenje Dana zastave i pojedine druge pozitivne poteze. Vacić je rekao da je Briselski sporazum bio velika greška i da je pogrešno što Srpska lista učestvuje u radu nelegalnih prištinskih institucija.\nPrethodni tekstDAJE SE NA ZNANJE, U IME NARODA: Ovo su psi koji vole da ližu upišanom diktatoru Vučiću dupe!\nSledeći tekstMONAH ARSENIJE: Uništavaju porodicu, decu i običnog čoveka! Ovo je predvorje zadnjih vremena!


Vodeći čovek Apex Legends javno vređao igrače na Redditu - PLAY!\nKrajem prošle nedelje je u Apex Legends stigao Solo mod, ali i još neke stvari koje su izazvale bes igrača zbog svojih cena.\nU međuvremenu se Respawn izvinio zbog ovoga i promenio cene, ali izgleda da ne umeju svi da istrpe kritike kada uprskaju stvari, pa situaciju tako načine samo još gorom nego što je bila.\nUpravo to je bio slučaj sa reakcijom vodećeg čoveka Apex Legends (project leader), Dru Makoja.\nOn je na Apex Legends sabreditu napisao nekoliko komentara gde otvoreno iražava svoje nezadovoljstvo odnosa igrača prema developerima. I to bi bilo u redu, da, nažalost, to nije bilo praćeno i direktnim vređanjem igrača na toj temi.\nOn ih je nazivao “ku***m”, du**glavcima i drugim pogrdnim izrazima, i te komentare možete videti ispod. Ovo je svakako skandalozno ponašanje čak i za niže developere, a kamoli za nekog ko je vodeći čovek jedne od trenutno najpopularnijih igara na svetu, tako da se iskreno nadamo da će Rewspawn i EA (koji je vlasnik studija) da reaguju na ovakvo ponašanje.\nRelated Items:Apex, Apex Legends, Battle Royale, EA, respawn, REspawn Entertainment, uvrede


vazdušni udari - Sputnjik Srbija\n22:46 18 April 2021\nJemen: U vazdušnim napadima poginulo najmanje 16 civila\nNajmanje 16 civila je poginulo u vazdušnim napadima saudijske koalicije na severni grad Sadu, koja je pod kontrolom pobunjenika, javila je jemenska novinska agencija „Saba“.\nTurske snage bombardovale Kurde na jugoistoku zemlje\nTrinaest kurdskih pobunjenika poginulo je kada su turske snage bezbednosti izvele vazdušne udare na položaje zabranjene Radničke partije Kurdistana na jugoistoku zemlje, saopštila je agencija „Anadolija“ pozivajući se na vojni izvor.\nSeverna Koreja može da izvede vazdušne udare na američke objekte\nSeverna Koreja sposobna je da izvede raketni udar na američke vojne objekte u japanskoj luci Jokosuki, saopštilo je južnokorejski list „Čunan ilbo“, pozivajući se na vojni izvor.\nU napadu avijacije koalicije SAD na istoku Sirije poginula su trojica, a ranjeno je 30 sirijskih vojnika, izjavio je zvanični predstavnik Oružanih snaga Sirije, brigadni general Ali Majhub.\nOland i Kameron će intenzivirati saradnju u borbi protiv DAEŠ–a\nFrancuski predsednik Fransoa Oland i britanski premijer Dejvid Kameron danas su se dogovorili da „intenziviraju saradnju“ u borbi protiv džihadista DAEŠ–a, takozvane Islamske države, saopšteno je iz Olandovog kabineta.\nRuskim akcijama u Siriji se aktivno priključila i Francuska\nPutin: Ruska vojska mora da sarađuje sa francuskim kolegama kao sa saveznicima\nNemačka se neće pridružiti napadima u Siriji\nNemački ministar spoljnih poslova Frank-Valter Štajnmajer izjavio je danas da njegova zemlja neće učestvovati u vazdušnim napadima protiv Islamske države u Siriji.


Martinović: Pozivam sve Srbe izbegle iz Hrvatske da glasaju za izbornu listu SNS! info24\nČlan Predsedništva Srpske napredne stranke (SNS) Aleksandar Martinović pozvao je danas sve Srbe izbegle iz Hrvatske da na predstojećim izborima u Beogradu glasaju za izbornu listu “Aleksandar Vučić – zato što volimo Beograd”, jer samo pobeda te liste garantuje njihovu bolju integraciju u društvo i zaštitu njihovih prava.\nNa konferenciji za novinare, Martinović je rekao da SNS podržava predstojeću posetu Vučića Zagrebu, iako predviđa da će srpski predsednik tamo biti izložen, kako se izrazio, “srbofobiji i antisrpskoj histeriji”, kao i optužbama da su Srbi jedini krivci za raspad Jugoslavije.\nMartinović je ocenio da će Vučić umeti da se suoči hrabro i odlučno sa tim pritiscima na sebe i Srbiju i da će time pokazati da nije običan političar već državnik, koji ima sluha da odlazi i na mesta na kojima zna da mu neće biti prijatno.\nOn je rekao da Vučić u Zagreb ide u misiju mira i da bi unapredio dobrosusedsku saradnju i regionalnu stabilnost, ali da su svi svesni da on tamo odlazi u delikatnom trenutku.\nFunkcioner SNS je rekao da će Vučić u Hrvatskoj, osim sa najvišim zvaničnicima te zemlje, razgovarati i sa Srbima koji tamo žive i da će insistirati na pitanjima njihove bezbednosti, imovinske sigurnosti i zaštite njihovih prava.\nNa skupu su govorili i predstavnici udruženja izbeglih Srba Milan Žunić i Nenad Abramović, koji su pozvali svoje članove da svoje poverenje na izborima poklone listi okupljenoj oko SNS.\nOdgovarajući na novinarska pitanja o dijalogu Beograda i Prištine i pravno obavezujućem sporazumu, Martinović je rekao da je prvo potrebno da se dijalog nastavi, kao i da se okonča unutrašnji političkidijalog o Kosovu, kako bi bilo poznati stavovi najznačajnijih delova društva o tom pitanju.\nMartinović je rekao da će konačnu reč o tom pitanju dati građani.\nTags: beograd, hrvati, info24.rs, izbori, martinovic, portal info 24, SNS, srbija\nVesić: Za 4 godine na Voždovcu urađeno 80 km novih puteva


Vučić: Odbrana Kataija ne znači da biram stranu na izborima u SAD\nPredsednik Srbije Aleksandar Vučić negirao je da je izjavom o fudbaleru Aleksandru Kataiju izabrao stranu u američkim predsedničkim\nizborima i istakao da je stao u odbranu državljanina Srbije, prenosi Fonet.\nSupruga fudbalera iz Srbije Aleksandra Kataija koji je igrao za američki klub LA Galaxy, imala je nekoliko spornih, rasističkih objava na društvenim mrežama zbog kojih je LA Galaxy okončao ugovor sa Kataijem.\nPredsednik Srbije reagovao je na tu vest rekavši da "ne misli da je vrhunac demokratije ako otpustite fudbalera ne zato što loše šutira levom i desnom nogom, već zato šta njegova žena piše negde".\nVučić smatra da Kataijevu suprugu treba krivično goniti ako je počinila krivično delo raspirivanja verske, nacionalne i rasne mržnje, a ne otpuštati njegnog supruga.\nPredsednik Srbije kaže da odbranom Kataija nije odabrao stranu na američkim izborima na kojima su kandidati aktuelni predsednik Donald Tramp i demokrata Džo Bajden, i dodaje da Bajdena bolje poznaje i da mu je bio gost u Beogradu.\n"Šta bi bilo bolje za Srbiju, mogu da pričam, a ako ste vi zaključili da je Tramp, neću da negiram", kazao je Vučić i podsetio da je bio na skupu "jednog drugog predsedničkog kandidata".\nPredsednik Srbije je 2016. učestvovao na panelu Klinton global foruma koji je moderirao bivši predsednik Bil Klinton, u toku predsedničke kampanje njegove supruge Hilari.\nZa razliku od Vućića, šef diplomatije Srbije je nekoliko puta pozvao Srbe u SAD da glasaju za Trampa.\n"Želim Americi da izađe iz problema, uveren sam da će naši američki partneri naći put, jer njihov izlazak iz krize, znači i brži izlazak Evropske unije, a samim tim i brži izlazak i Srbije ne iz krize, već smanjenog rasta", zaključio\nVučić je najavio i da ruski šef diplomatije Sergej Lavrov stiže 18. juna u Beograd.


Ekonomija - datum: 2020-02-27 U CRNOJ GORI U JANUARU Turista 27,22 hiljade\nMonstat bilježi da je u Crnoj Gori u januaru u kolektivnom smještaju boravilo 27,22 hiljade turista, što je 0,9 odsto više nego u istom periodu prošle godine. Iz Monstata je saopšteno da je broj ostvarenih noćenja od 63,81 hiljada, viši 6,4 odsto nego u uporednom periodu.\n– Od ukupnog broja noćenja u kolektivnom smještaju, 72 odsto ostvarili su strani, a 28 odsto domaći turisti – piše u saopštenju. Najviše noćenja u januaru ostvarili su turisti iz Albanije 23,1 odsto, Rusije 14,1 odsto, Srbije 13,9 odsto, Kine 5,2 odsto, Hrvatske 4,6 odsto, Italije 4,5 odsto, Sjedinjenih Američkih Država (SAD) 4,5 odsto i Turske 4,1 odsto. Turisti iz ostalih zemalja ostvarili su 25,8 odsto noćenja.\nU strukturi noćenja po vrstama turističkih mjesta u januaru je najviše noćenja ostvareno u primorskim mjestima 46,1 odsto, glavnom gradu 24,9 odsto, planinskim mjestima 19,5 odsto i u ostalim turističkim mjestima 9,5 odsto.


“Ujedinjeni smo u bolu i tuzi. Upućujem u ime Vlade Srbije i svoje ime, izraze najdubljeg saučešća porodicama stradalih”, kazao je premijer.\nPrema njegovim rečima, u Libiji se trenutno nalazi 250 državljana Srbije koje je Vlada Srbije više puta u prethodnim mesecima “molila” da napuste tu zemlju.\n“Za otmicu je najogovorniji Ahmed Abaši, pripadnik porodice koja se bavi otmicama. On nije pripadnik Islamske države, ali saradjuje sa njima, a lice koje stoji iza te porodice je mnogo ozbiljnije, ali ne smem da izgovorim njegovo ime da ne bi ugrozio živote naših državljana u Libiji i Tunisu”, rekao je Vučić.\n“Koliko je opasno to lice vidi se po tome što je otelo 700 Tunižana da bi izdejstvovalo puštanje tri pripadnika svoje službe”, kazao je premijer, dodavši da je jedna libijska milicija ponudila vlastima Srbije zajedničku akciju spasavanja otetih službenika ambasade.\n“Ponudili su nam operaciju u kojoj bi učestvovalo 1.000 njihovi ljudi i deset naših operativaca. Ipak, zaključili smo da bi takva operacija ugrozila živote talaca, učesnika u akciji, ali i drugih naših državljana koji bi mogli da postanu meta Islamske države”, kazao je Vučić, dodavši da su državni organi veoma profesionalno obavili svoj posao u ovom slučaju.\nOn je ocenio da je reč o “prvoj velikoj talačkoj krizi” sa kojom se Srbija suočila kao i da bi oteti službenici ambasade bili oslobodjeni da nisu ubijeni u američkom bombardovanju.\nPremijer je dodao da će predložiti zatvaranje ambasade Srbije u Libiji, kao i će se razgovarati o situaciji u Tunisu i drugim zemljama kako se slične stvari ne bi dogadjale srpskim državljanima tokom leta.\nUpitan kako će ovaj slučaj uticati na odnose Srbije i SAD, Vučić je kazao da nije spreman da zaoštrava odnose sa Vašingtonom.


Budžet za prvo polugodište pet miliona KM | 058.ba\nSRNA - Aleksandra Janković - 13. новембра 2014.\t058.ba\nFOČA – Odbornici Skupštine opštine Foča usvojili su danas izvještaj o izvršenju budžeta za prvo polugodište ove godine, prema kojem je za šest mjeseci ostvareno 5.042.000 KM prihoda od planiranih 12.010.000 KM za ovu godinu ili 41,99 odsto.\nRashodi iznose 4.671.000 KM ili 38,89 odsto od godišnjeg plana.\nUkupni poreski prihodi iznosili su 2.859.000 KM, neporeski 922.000, podignut je i kredit od milion KM, a ostatak prihoda su grantovi.\nNačelnik Odjeljenja za finansije Mirjana Davidović rekla je da je punjenje prihoda od PDV-a za prvih šest mjeseci bilo manje za oko 10 odsto, između ostalog, i zbog smanjenja koeficijanta opštini Foča nakon usklađivanja sa rezultatima popisa.\nNačelnik opštine Foča Radisav Mašić rekao je da je izvršna vlast uspjela da obezbijedi dnevnu likvidnost budžeta, te da se svim budžetskim korisnicima redovno doznačavaju sredstva.\nOn je naveo da se opština opredijelila, prije svega, za racionalizaciju budžeta i socijalnu politiku, a za veće investicije uspjela je obezbijetiti podršku ministarstava Republike Srpske, Federacije BiH i BiH.\n„Urađena je projektna dokumentacija za obnovu vodovoda za šta je izdvojeno 200.000 evra, a cijeli projekat će koštati 10 miliona evra. U toku je gradnja dvije stambene zgrade za boračke kategorije vrijednosti 600.000 KM, a nastavljena je i gradnja studentskog doma i Bogoslovskog fakulteta, vrijednosti 6,4 miliona KM“, rekao je Mašić.


Beograd, 29.11.2018. - Kongresni biro Turističke organizacije Beograda učestvovao je na Međunarodnom sajmu kongresne industrije IBTM World 2018 u Barseloni. Tokom tri dana sajma održani sastanci su ukazali na zainteresovanost za Beograd kao kongresnu destinaciju, saopšteno je iz TOB-a.\nIstaknut je sastanak kandidature Beograda kao potencijalne destinacije za kongresni skup, koji broji oko 2.500 do 3.000 učesnika, kao i sastanak sa predsednicom vodeće Kineske asocijacije za međunarodni zdravstveni i medicinski turizam (CIHMTA), koja je zainteresovana za organizaciju skupova u Beogradu.\nSajam IBTM World uspešno posluje 31 godinu i predstavlja vodeći međunarodni sajam kongresnog turizma i podsticajnih putovanja, a ove godine omogućio je profesionalno-poslovno okruženje, stručno obrazovanje i umrežavanje za oko 15.000 učesnika, izlagača, kupaca i drugih poslovnih posetilaca.\nPrema poslednjoj statistici ICCA, najveće asocijacije za kongresnu delatnost, Beograd je na 24. mestu u Evropi i 46. mestu u svetu po broju održanih skupova u 2017. godini, što ga pozicionira kao lidera kongresne industrije u Jugoistočnoj Evropi.\nKongresni biro Turističke organizacije Beograda je na objedinjenom štandu Kongresnog biroa Srbije predstavio kongresnu ponudu grada zajedno sa partnerima kongresne industrije: kongresnim centrima, hotelima i agencijama.


četvrtak, 21. nov 2019, 18:55\nU okviru programa "Budi gost na srpskoj slavi", predivni ambijent Konaka kneginje Ljubice u Beogradu, posetiocima pruža priliku da osete slavsku atmosferu jedinstvenog srpskog običaja i tradicije, kao dela nematerijalne svetske kulturne baštine. Na Aranđelovdan, u večerašnjoj emisiji ugostićemo direktorku Muzeja grada Beograda i muzeja u sastavu Jelenu Medaković, koja će govoriti i o drugim zanimljivostima ovog uglednog zdanja.\nNa svečanom otvaranju manifestacije "Dani Srpske i Srbije u Beču", emitovan je kratki dokumentarni film, u kojem deca srpskog porekla iz Beča govore šta za njih znači matica, srpski jezik i šta osećaju prema svom zavičaju. Učesnici u filmu su članovi "Prosvjetine" škole srpskog jezika, Kulturnog srpskog centra "Stevan Mokranjac" i KUD "Bambi". Autor filma je Vesna Dimitrijević, predsednica Udruženja "Dijaspora medija" i urednica portala dijaspora.tv Premijerno televizijsko prikazivanje filma biće u večerašnjoj emisiji.\nPredstavom "Plastika" Stevana Koprivice, glumice Suzana Petričević i Nela Mihajlović osvojile su publiku širom Srbije i jednog dela sveta, a uskoro će po prvi put nastupiti u Kanadi. U kojim gradovima i kada, reći će nam naša gošća Suzana Petričević, koja je veliki uspeh u zemlji i rasejanju postigla i sa predstavom "Poslednja šansa" Mirjane Bobić Mojsilović, o kojoj će takođe biti reči.\nUrednice Tanja Adamović i Nada Vukelić


Čanak: Suša uništava useve, država da pomogne paorima | Autonomija\nČanak: Suša uništava useve, država da pomogne paorima\n"Vojvodina treba da ima pune ingerencije nad kanalom D-T-D"\nPredsednik Lige socijaldemokrata Vojvodine (LSV) Nenad Čanak upozorio je danas nadležne organe na moguće katastrofalne posledice suše u Banatu i zatražio od Vlada Srbije da što pre preduzme jasne korake i pomogne paorima.\n„Stanje na poljoprivrednim parcelama je veoma ozbiljno, pa ratari sa pravom postavljaju pitanje zašto država ćuti povodom suše u jednom od najvažnijih poljprivrednih regiona naše zemlje“, naveo je Čanak u pisanoj izjavi, dodavši da poljoprivredni sektor učestvuje u bruto domaćem proizovodu Srbije sa oko 13 procenata.\nOn je ukazao da je manjak vlage na poljoprivrednom zemljištu prisutan već od januara ove godine, te da je Banatu proglašen i crveni meteo alarm za useve, dok vremenska prognoza ne obećava ništa bolje.\nČanak je istakao da bi stanje bilo bolje i šteta mnogo manja kada bi Vojvodina imala pune ingerencije nad stotinama kilometara dugim kanalom Dunav-Tisa- Dunav.\n„U tom slučaju kanali DTD bi bili iskorišteni u punom kapacitetu, što sada nije slučaj“, ocenio je lider LSV.


28 žrtava eksplozije u Ankari\nNajmanje 28 ljudi je poginulo a više od 60 je ranjeno u snažnoj eksploziji automobila-bombe u prestonici Turske, Ankari, navode turske vlasti.\nEksplozija se dogodila dok je konvoj vojnih autobusa prolazio na nekoliko stotina metara razdaljine od sedišta turske vojske. Policijska istraga je u toku. Jedan zvaničnik turske vlade izjavio je da je napad dobro isplaniran ali da nema neposrednih informacija o tome ko ga je izvršio.\nTurski premijer Ahmet Davutoglu je posle napada otkazao planirane posete Briselu i Azerbejdžanu. Vlada je medijima zabranila da koriste snimke eksplozije. Američka ambasada u Ankari izrazila je saučešće turskom narodu i porodicama žrtava u poruci na Tviteru.\nNijedna organizacija nije još preuzela odgovornost za napad ali turske oružane snage vrše velike vojne operacije protiv kurdske pobunjeničke grupe PKK širom jugoistoka zemlje u kojem pretežno žive Kurdi.


Predstavnici IFJ u posjeti Sindikatu medija\nZamjenik Generalnog sekretara Međunarodne federacije novinara (IFJ) Oliver Money-Kyrle i medijski ekspert Vojislav Raonić sastali su se sa predstavnicima Sindikata medija Crne Gore, predsjednicom Marijanom Camović i potpredsjednikom Radomirom Kračkovićem, a razgovarano je o dosadašnjoj saradnji dvije organizacije i dogovorene su dalje aktivnosti.\nMoney-Kyrle je izrazio zadovoljstvo što IFJ ima aktivnog partnera u Crnoj Gori istakao da sa SMCG sarađuju od osnivanja, a da rad SMCG pomažu kroz određene projekte već tri godine.\n„Vjerujem da će se taj oblik saradnje nastaviti jer vidimo da podsticaj koji vam dajemo nije uzaludan, naprotiv. Vi okupljate zaposlene u medijima u državnom i opštinskom ali i privatnom vlasništvu što je rijetkost za ovaj dio Evrope“, kazao je Money-Kyrle.\nCamović i Kračković su predstavili rad SMCG i istakli da je članstvo te organizacije nedavno, nakon učlanjenja Sindikata zaposlenih RTCG, znatno uvećano.\n„Sada predstavljamo gotovo polovinu ukupnog broja zaposlenih u medijskom sektoru Crne Gore i definitivno smo najveća organizacija u državi koja se bavi zaposlenima u medijima i novinarstvom“, kazao je Kračković.\nRaonić je istako da je jačanje SMCG jako značajno i da to predstavlja veliki korak za zaposlene u medijima ali i profesiju uopšte.\nNa sastanku je bilo riječi i o izazovima sa kojima se srijeću novinari i novinarke u svom radu, novim tehnologijama i potrebama za edukacijom kako bi se pratili trendovi savremenog pristupa novinarstvu.\nIFJ će u narednom periodu biti prisutnija u Crnoj Gori i kroz regionalni projekat koji će finansirati EU, a koji će se ticati rada javnih servisa i unaprijeđenja nihovog rada, a čija će realizacija početi u februaru sljedeće godine.


Šenlučenje vođa Demokratske stranke u Petrovcu na Mlavi\nSultan Milanče i njegovi seizi\nU opštini Petrovac na Mlavi gde suvereno vladaju socijalisti, Radiša Dragojević se deceniju ne skida sa vlasti, a javlja se novi politički moćnik. Reč je o Milančetu Aćimoviću, predsedniku Skupštine opštine i predsedniku Demokratske stranke. Nekadašnji poštar i uzgajivač svinja, vrlo vešto je uspeo da se u stranci oslobodi većine obrazovanih članova i da od Demokratske partije napravi pretežno seljačku stranku sa dosta mladih i zgodnih "Lolita" i tipova sa kriminalnim dosijeima\nSvako u Petrovcu na Mlavi zna da Milanče Aćimović, predsednik Skupštine opštine i predsednik Demokratske stranke, živi kao sultan u haremu. Oko njega u stranci i na listi za izbore su zavodljive cice, oskudnog obrazovanja i još oskudnije odeće.\nTo su: Jasmina Bošković, Ivan Rakić, Jasmina Srejić, Marina Popović, samozvani inženjer ekologije. Centralno mesto zauzima Violeta Bogosavljević-Jordanov, njegova aktuelna zamenica. U nju je Milanče zaljubljen do ušiju i njeno venčanje nikako ne uspeva da preboli. Redovno na svim slavljima poručuje pesmu:\n"Zapalio bih celo selo,\nda mi javi nije htelo\nda se njena svadba sprema,\nšta doživeh bolje da me nema".\nMilanče se pobrinuo da svojoj miljenici obezbedi platu po više osnova, tako da su njena primanja veća od premijera republičke vlade. Na listi odbornika je Sanja Đorđević, supruga Mikana Đorđevića, predsednika FK "Sloga' iz Petrovca, preko koga opštinsko rukovodstvo pere pare.\nMeđu odanim u haremu sultana Milančeta je i Violeta Miladinović, prilikom čijeg izbora za direktora škole u njegovom rodnom Šetonju umalo nije došlo do raskida koalicije DS-SPS. Za njen izbor nisu glasali socijalisti. Okrivljen je predsednik Dragojević, a Milanče je, nakon fizičkog sukoba sa njim, zatražio raskid koalicije.\nNa scenu je stupio narodni poslanik Miletić Mihajlović Tića, koji petrovačku politiku kreira iz senke. Cena pomirenja je dodatno finansiranje Milančetovog sela Šetonja. Ovo selo dobilo je u prošloj godini preko 40 miliona dinara, koliko sva ostala zajedno. Zbog toga kasni gradnja gradske biblioteke, Tićine vrlo drage institucije i još draže bibliotekarke.\nU Milančetovom okruženju nisu samo mlade i zgodne kokete nego i provereni prevaranti i mafijaši. Tu je Mige Radišić, predsednik Mesne zajednice Petrovac, koji njenim sredstvima nasipa puteve u rodnom selu Brzohodu, koje se nalazi u opštini Žabari.\nOn je i predsednik ženskog rukometnog kluba koji Demokratskoj stranci služi za pranje para. Do njega je Vlada Jevremović Šuker iz Krvija, bivši šef benzinske pumpe, protiv koga se vodi krivični postupak zbog pronevere.\nGlavno mesto među krimosima DS-a pripada Miroljubu Lazareviću, zvanom Mira iz Bistrice. Bivši direktor Zavoda iz Stamnice, protiv koga se vode četiri krivična postupka, uspeo je da ućari preko 3 miliona dinara zakidajući od usta bolesne dece ometene u razvoju. Na odborničkoj listi su i Dragan Demić iz Rašanca i Veterin Budimirović iz Melanice, poznati borci za rumunizaciju Istočne Srbije i izazivači razdora između Srba i Vlaha. I na kraju, tu je i Dobrica Milosavljević, Mali Kepa, koji je iz SPO-a prešao u DS-a i veliki je simpatizer socijalista.\nI tako, oko Milančeta, koji je suvlasnik rumunske firme za skupljanje otpada "Rosal Serbia", a to krije iza Branka Đorđevića Žarca, sve su same lepotice i mafijaši, biseri sa kojima on ide u nove izborne pobede!


Organizovana Eko - škola u prirodi za beranske osnovce\nObjavljeno ponedeljak, 19 septembar 2016 16:44\nPovodom posjete učenika osnovnih škola iz Berana NP Biogradska gora saopštenjem za javnost oglasila se NVO Sjeverna zemlja. Dostavljeno saopštenje Espona integralno prenosi.\nPosjetom NP Biogradska gora učenika osnovnih škola Radomir Mitrović i Vukašin Radunović realizovana je Eko škola u prirodi, koju su organizovali predstavnici NVO Sjeverna zemlja iz Berana. Eko škola je sastavni dio projekta ove Organizacije, pod nazivom Zdrava sredina – zdrav čovjek, koji je finansirala Opština Berane, sredstvima za 2016. godinu.\nOpšti cilj ovog Projekta je unapređen kvalitet života građana i sredine u kojoj žive kroz edukaciju u oblasti zaštite životne sredine i zdravlja, u Beranama.\nCilj ove posjete je bio podizanje nivoa ekološkog znanja učenika o prirodnim resursima njihovog kraja, načinu kako se isti racionalno koriste, ali i čuvaju. Akcenat je bio i na promociji zdravih stilova života, promociji aktivnog života i potrebi bavljenja sportom.\nPozitivni utisci učenika i njihovih profesora govore o tome da je ova akcija bila uspješna, i da je potrebno mnogo više takvih i sličnih aktivnosti kako bismo unaprijedili kvalitet našeg života, ali i sredine u kojoj živimo, zaključuje se u saopštenju NVO Sjeverna zemlja.


Evropska pomoć stiže do malih firmi i preduzetnika u 34 grada i opštine u Srbiji - MIC - Medijski istraživački centar\nVlasnik firme “Fri selekšn” Mladen Krstić kaže za Medijski istraživački centar da će za njegovo mini preduzeće nova mašina značiti i nove poslove i upošljavanje novih radnika.\n“Štampanje sada ide veoma sporo jer radnici moraju svaku boju pojedinačno da nanose na tekstil. Sa automatskom mašinom štampaće se cela slika odjednom, što će značajno ubrzati proces izrade gotovih proizvoda. Sa novom mašinom, “Fri selekšn” moći će da odgovori zahtevima većeg broja kupaca, ali i da radi uslužnu štampu tekstila. Odmah po automatizaciji štampe broj radnika u pogonu će sa sadašnjih 12 biti povećan na 15”, istakao je Krstić.\nStare mašine za štampu u firmi “Fri selekšn”\nOn je naglasio da će “Fri selekšn” biti opremljen najsavremenijom mašinom za sito štampu zahvaljujući podršici programa Evropski progres, odnosno Evropske unije i Vlade Švajcarske kao donatora tog programa.\n“Pomoć za nabavku opreme odobrena je mojoj firmi u okviru prošlogodišnjeg javnog poziva Evropskog programa namenjenog preduzetnicima, mikro i malim preduzećima. Vrednost mašine za automatsku sito štampu je 23.000 evra, a u njenoj nabavci će Evropska unija i Vlada Švajcarske učestvovati sa 15.000 evra, a ostatak ću sam finansirati”, rekao je Krstić.\nPrema njegovim rečima proizvodi iz pogona “Fri Selekšn” trenutno mogu da se kupe isključivo na domaćem tržištu, ali nakon automatizacije štampe trebalo bi da se nadju i u radnjama u Grčkoj.\nProfesor Ekonomskog fakulteta Univerziteta u Nišu Boban Stojanović istakao je za Medijski istraživački centar da će se nakon ulaska Srbije u Evropsku uniju promeniti ambijent za poslovanje malih i srednjih preduzeća jer će se naći na jednom širem i organizovanijem tržištu, ali se to neće loše odraziti na njihov razvoj. “Dobar primer iz evropske prakse je Slovačka koja je nakon ulaska u Evropsku uniju privukla značajne, velike investitore, a oni su uticale na razvoj malih i srednjih preduzeća u svom okruženju. Mi toga još nemamo i treba da stimulišemo upravo dolazak investitora koji će pomoći razvoj malih firmi time što će one biti njihovi dobavljači”, kazao je Stojanović.\nPreduzeće “Fri selekšn” iz Svrljiga jedno je od 17 malih i mikro preduzeća iz 14 opština sa juga, jugoistoka i jugozapada Srbije kojima je posredstvom Evropskog progresa odobrena bespovratna pomoć Evropske unije i Vlade Švajcarske za nabavku opreme ili savetodavne usluge.\nEU i Vlada Švajcarske su za unapredjenje proizvodnje i povećanje konkurentnosti mikro i malih preduzeća izdvojile nešto više od 250.00 evra. Preduzeća i preduzetnici kojima je pomoć odobrena otvoriće 43 nova radna mesta i realizovati 17 društveno odgovornih aktivnosti.\nEvropska unija i Vlada Švajcarske su posredstvom programa Evropski progress obezbedile i 183.000 evra kao podršku samozapošljavanju mladih kroz pokretanje biznisa i 368.000 evra kao podršku za razvoj ženskog preduzetništva.\nStručna pomoć preduzetnicima u poslovnom upravljanju, marketinu i drugim uslugama trebalo bi da doprinese da do kraja 2017. godine bude otvoreno najmanje 80 radnih mesta u 34 lokalne samoprave obuhvaćene programom Evropski progres.